text:
 23.2.2018
 BG
 Официален вестник на Европейския съюз
 L 53/1
 РЕГЛАМЕНТ ЗА ИЗПЪЛНЕНИЕ (ЕС) 2018/238 НА КОМИСИЯТА
 от 15 февруари 2018 година
 за разрешаване на употребата на динатриеви 5′-рибонуклеотиди, динатриев 5′-гуанилат и динатриев 5′-инозинат като фуражни добавки за всички видове животни
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
 като има предвид, че:
 (1)
 В Регламент (ЕО) No 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето на такова разрешение. В член 10 от посочения регламент се предвижда извършването на повторна оценка на добавките, чиято употреба е разрешена съгласно Директива 70/524/ЕИО на Съвета (2).
 (2)
 В съответствие с Директива 70/524/ЕИО бе разрешена безсрочната употреба на динатриеви 5′-рибонуклеотиди, динатриев 5′-гуанилат и динатриев 5′-инозинат („разглежданите вещества“) като фуражни добавки за всички видове животни. Впоследствие посочените продукти бяха вписани в Регистъра на фуражните добавки като съществуващи продукти в съответствие с член 10, параграф 1 от Регламент (ЕО) No 1831/2003.
 (3)
 В съответствие с член 10, параграф 2 от Регламент (ЕО) No 1831/2003 във връзка с член 7 от същия регламент беше подадено заявление за извършване на повторна оценка на разглежданите вещества като фуражни добавки за всички видове животни. Заявителят подаде искане добавките да се класифицират в категорията „сензорни добавки“. Посоченото заявление беше придружено от данните и документите, изисквани съгласно член 7, параграф 3 от Регламент (ЕО) No 1831/2003. Наскоро заявителят оттегли заявлението за вода за пиене.
 (4)
 В становището си от 4 март 2014 г. (3) Европейският орган за безопасност на храните („Органът“) заключи, че при предложените условия на употреба разглежданите вещества не се отразяват неблагоприятно върху здравето на животните и на човека, нито върху околната среда. Органът също така заключи, че функцията на разглежданите вещества във фуражите е подобна на тази в храните. Органът вече заключи, че разглежданите вещества са ефикасни за храните, тъй като увеличават хранителните качества, свързани с мириса или вкуса. Поради това посоченото заключение може да се екстраполира за фуражи. Заявителят оттегли заявлението за вода за пиене. Разглежданите вещества обаче може да се използват в комбинирани фуражи, които впоследствие се приемат с вода.
 (5)
 Следва да се предвидят ограничения и условия, за да се постигне по-добър контрол. Тъй като няма съображения във връзка с безопасността, които да налагат определянето на максимално съдържание, и като се вземе предвид извършената от Органа повторна оценка, върху етикета на добавката следва да бъде указано препоръчително съдържание. Ако препоръчителното съдържание е надвишено, върху етикета на премиксите и при етикетиране на фуражните суровини и комбинираните фуражи следва да бъде посочена определена информация.
 (6)
 Органът също така заключи, че при липсата на данни разглежданите вещества следва да се считат за потенциално опасни за работниците при експозиция на кожата, очите и лигавиците или при вдишване. Поради това следва да се вземат


text:
съответните предпазни мерки. Органът не счита, че са необходими специални изисквания за мониторинг след пускането на пазара. Той също така провери доклада относно метода за анализ на фуражните добавки във фуражите, представен от референтната лаборатория, определена с Регламент (ЕО) No 1831/2003.
 (7)
 При оценката на разглежданите вещества беше установено, че предвидените в член 5 от Регламент (ЕО) No 1831/2003 условия за издаване на разрешение са изпълнени, освен при разглежданите вещества, получени чрез ферментация. Заявителят поиска разрешаване на употребата на разглежданите вещества, получени чрез ферментация и хидролиза на РНК. Липсата на информация относно производствените щамове не позволява да се направи оценка на безопасността на разглежданите вещества, получени чрез ферментация, въпреки че те сами по себе си са безопасни. Употребата на разглежданите вещества следва да бъде съответно разрешена съгласно предвиденото в приложението към настоящия регламент, а разрешението за получените чрез ферментация добавки следва да бъде отказано.
 (8)
 Тъй като няма съображения във връзка с безопасността, които да налагат незабавното прилагане на измененията в условията на разрешението за разглежданите вещества, е целесъобразно да се предвиди преходен период, за да се даде възможност на заинтересованите страни да предприемат необходимото, за да спазят новите изисквания, произтичащи от разрешението.
 (9)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Разрешаване
 Разрешава се употребата на посочените в приложението вещества, които принадлежат към категорията „сензорни добавки“ и към функционалната група „ароматизиращи вещества“, като фуражни добавки при храненето на животните, при спазване на условията, определени в същото приложение.
 Член 2
 Отказване на разрешение
 Разрешението на употребата на динатриеви 5′-рибонуклеотиди, динатриев 5′-гуанилат и динатриев 5′-инозинат, получени чрез ферментация, се отказва.
 Член 3
 Преходни мерки
 1. Веществата, посочени в приложението и в член 2, и съдържащите ги премикси, които са произведени и етикетирани преди 15 декември 2018 г. в съответствие с правилата, приложими преди 15 март 2018 г., могат да продължат да се пускат на пазара и да се употребяват до изчерпване на складовите наличности.
 2. Комбинираните фуражи и фуражните суровини, които съдържат посочените в приложението и в член 2 вещества и са произведени и етикетирани преди 15 септември 2019 г. в съответствие с правилата, приложими преди 15 март 2018 г., могат да продължат да се пускат на пазара и да се употребяват до изчерпване на складовите наличности, ако са предназначени за животни, отглеждани за производство на храни.
 3. Комбинираните фуражи и фуражните суровини, които съдържат посочените в приложението и в член 2 вещества и са произведени и етикетирани преди 15 септември 2020 г. в съответствие с правилата, приложими преди 15 март 2018 г., могат да продължат да се пускат на пазара и да се употребяват до изчерпване на складовите наличности, ако са предназначени за животни, които не се отглеждат за производство на храни.
 Член 4
 Влизане в сила
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел

type: legislation

jurisdiction: EU


text:
на 15 февруари 2018 година.
 За Комисията
 Председател
 Jean-Claude JUNCKER
 (1) ОВ L 268, 18.10.2003 г., стр. 29.
 (2) Директива 70/524/ЕИО на Съвета от 23 ноември 1970 г. относно добавките при храненето на животни (ОВ L 270, 14.12.1970 г., стр. 1).
 (3) EFSA Journal (Бюлетин на ЕОБХ), 2014; 12(3):3606.
 ПРИЛОЖЕНИЕ
 Идентификационен номер на добавката
 Наименование на притежателя на разрешението
 Добавка
 Състав, химична формула, описание, метод за анализ
 Вид или категория на животните
 Максимална възраст
 Минимално съдържание
 Максимално съдържание
 Други разпоредби
 Срок на валидност на разрешението
 mg активно вещество/kg пълноценен фураж със съдържание на влага 12 %
 Категория: „сензорни добавки“. Функционална група: „ароматизиращи вещества“.
 2b635
 —
 Динатриев 5′-рибонуклеотид
 Състав на добавката
 Динатриеви 5′-рибонуклеотиди
 Характеристика на активното вещество
 Динатриеви 5′-рибонуклеотиди: смес от динатриев 5′-гуанилат (GMP) и динатриев 5′-инозинат (IMP).
 Получено чрез хидролиза на РНК
 Чистота: минимум 97 % при изследване
 Химична формула:
 —
 C10H11N4O8P · nH2O
 —
 C10H12N5Na2 O8P · nH2O
 Метод за анализ
 (1)
 За идентификацията на GMP и IMP във фуражната добавка:
 Монография на СЕКДХ „Спецификации на добавките в храните: динатриеви 5′-рибонуклеотиди“.
 За определянето на GMP и IMP във фуражната добавка и в премиксите на овкусители:
 високоефективна течна хроматография, комбинирана с ултравиолетово откриване (HPLC-UV)
 Всички видове животни
 —
 —
 —
 1.
 Добавката се смесва с фуража под формата на премикс.
 2.
 В упътването за употреба на добавката и премиксите се посочват условията за съхранение и устойчивост.
 3.
 Препоръчителното максимално съдържание на активното вещество или на комбинацията от динатриев 5′-рибонуклеотид (2b635), динатриев 5′-гуанилат (2b627) и динатриев 5′-инозинат (2b631) е:
 50 mg/kg пълноценен фураж със съдържание на влага 12 %.
 4.
 Върху етикета на добавката се посочва следното:
 „Препоръчително максимално съдържание на активното вещество или на комбинацията от динатриев 5′-рибонуклеотид, динатриев 5′-гуанилат и динатриев 5′-инозинат в пълноценен фураж със съдържание на влага 12 %: 50 mg/kg“.
 5.
 Функционалната група, идентификационният номер, наименованието и добавеното количество на активното вещество се посочват върху етикета на премиксите и при етикетиране на фуражните суровини и комбинираните фуражи, ако следното съдържание на активното вещество или на комбинацията от динатриев 5′-рибонуклеотид, динатриев 5′-гуанилат и динатриев 5′-инозинат в пълноценен фураж със съдържание на влага 12 % е превишено: 50 mg/kg.
 6.
 За потребителите на добавката и премиксите стопанските субекти в областта на фуражите трябва да установят процедури за безопасна работа и организационни мерки за преодоляване на потенциалните рискове при вдишване, контакт с кожата или с очите. Когато тези рискове не могат да бъдат отстранени или сведени до минимум чрез споменатите процедури и мерки, добавката и премиксите трябва да се използват с лични предпазни средства, включително предпазна дихателна маска, предпазни очила и ръкавици.
 15.3.2028 г.
 2b627
 —
 Динатриев 5′-гуанилат
 Състав на добавката
 Динатриев 5′-гуанилат (GMP)
 Характеристика на активното вещество
 Динатриев 5′-гуанилат
 Получено чрез хидролиза на РНК
 Чистота: минимум 97 % при изследване
 Химична формула: C10H12N5Na2O8P · n H2O
 CAS No 5550-12-9
 Метод за анализ
 (1)
 За идентификацията на GMP във фуражната добавка:
 Монография на СЕКДХ „Спецификации на добавките в храните: динатриеви 5′-рибонуклеотиди“.
 За определянето на GMP във фуражната добавка и в премиксите на овкусители:
 високоефективна течна хроматография, комбинирана с ултравиолетово


text:
откриване (HPLC-UV)
 Всички видове животни
 —
 —
 —
 1.
 Добавката се смесва с фуража под формата на премикс.
 2.
 В упътването за употреба на добавката и премиксите се посочват условията за съхранение и устойчивост.
 3.
 Препоръчителното максимално съдържание на активното вещество или на комбинацията от динатриев 5′-рибонуклеотид (2b635), динатриев 5′-гуанилат (2b627) и динатриев 5′-инозинат (2b631) е:
 50 mg/kg пълноценен фураж със съдържание на влага 12 %.
 4.
 Върху етикета на добавката се посочва следното:
 „Препоръчително максимално съдържание на активното вещество или на комбинацията от динатриев 5′-рибонуклеотид, динатриев 5′-гуанилат и динатриев 5′-инозинат в пълноценен фураж със съдържание на влага 12 %: 50 mg/kg“.
 5.
 Функционалната група, идентификационният номер, наименованието и добавеното количество на активното вещество се посочват върху етикета на премиксите и при етикетиране на фуражните суровини и комбинираните фуражи, ако следното съдържание на активното вещество или на комбинацията от динатриев 5′-рибонуклеотид, динатриев 5′-гуанилат и динатриев 5′-инозинат в пълноценен фураж със съдържание на влага 12 % е превишено: 50 mg/kg.
 6.
 За потребителите на добавката и премиксите стопанските субекти в областта на фуражите трябва да установят процедури за безопасна работа и организационни мерки за преодоляване на потенциалните рискове при вдишване, контакт с кожата или с очите. Когато тези рискове не могат да бъдат отстранени или сведени до минимум чрез споменатите процедури и мерки, добавката и премиксите трябва да се използват с лични предпазни средства, включително предпазна дихателна маска, предпазни очила и ръкавици.
 15.3.2028 г.
 2b631
 —
 Динатриев 5′-инозинат
 Състав на добавката
 Динатриев 5′-инозинат (IMP)
 Характеристика на активното вещество
 Динатриев 5′-инозинат
 Получено чрез хидролиза на РНК
 Чистота: минимум 97 % при изследване
 Химична формула: C10H11 N4O8P · nH2O
 CAS No 4691-65-0
 Метод за анализ
 (1)
 За идентификацията на IMP във фуражната добавка:
 Монография на СЕКДХ „Спецификации на добавките в храните: динатриеви 5′-рибонуклеотиди“.
 За определянето на IMP във фуражната добавка и в премиксите на овкусители:
 високоефективна течна хроматография, комбинирана с ултравиолетово откриване (HPLC-UV)
 Всички видове животни
 —
 —
 —
 1.
 Добавката се смесва с фуража под формата на премикс.
 2.
 В упътването за употреба на добавката и премиксите се посочват условията за съхранение и устойчивост.
 3.
 Препоръчителното максимално съдържание на активното вещество или на комбинацията от динатриев 5′-рибонуклеотид (2b635), динатриев 5′-гуанилат (2b627) и динатриев 5′-инозинат (2b631) е:
 50 mg/kg пълноценен фураж със съдържание на влага 12 %.
 4.
 Върху етикета на добавката се посочва следното:
 „Препоръчително максимално съдържание на активното вещество или на комбинацията от динатриев 5′-рибонуклеотид, динатриев 5′-гуанилат и динатриев 5′-инозинат в пълноценен фураж със съдържание на влага 12 %: 50 mg/kg“.
 5.
 Функционалната група, идентификационният номер, наименованието и добавеното количество на активното вещество се посочват върху етикета на премиксите и при етикетиране на фуражните суровини и комбинираните фуражи, ако следното съдържание на активното вещество или на комбинацията от динатриев 5′-рибонуклеотид, динатриев 5′-гуанилат и динатриев 5′-инозинат в пълноценен фураж със съдържание на влага 12 % е превишено: 50 mg/kg.
 6.
 За потребителите на добавката и премиксите стопанските субекти в областта на фуражите трябва да установят процедури за безопасна работа и организационни мерки за преодоляване на потенциалните рискове при вдишване, контакт с кожата


text:
 20.3.2015
 BG
 Официален вестник на Европейския съюз
 L 76/23
 РЕГЛАМЕНТ ЗА ИЗПЪЛНЕНИЕ (ЕС) 2015/462 НА КОМИСИЯТА
 от 19 март 2015 година
 за установяване на технически стандарти за изпълнение по отношение на процедурите за одобрение от надзорните органи за учредяването на схеми със специална цел за алтернативно прехвърляне на застрахователен риск и по отношение на процедурите за сътрудничество и обмен на информация между надзорните органи във връзка с такива схеми със специална цел, както и за определяне на форматите и образците за информацията, която трябва да бъде отчитана от такива схеми със специална цел в съответствие с Директива 2009/138/ЕО на Европейския парламент и на Съвета
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Директива 2009/138/ЕО на Европейския парламент и на Съвета от 25 ноември 2009 г. относно започването и упражняването на застрахователна и презастрахователна дейност (Платежоспособност II) (1), и по-специално член 211, параграфи 2а и 2б от нея,
 като има предвид, че:
 (1)
 За учредяването на схеми със специална цел за алтернативно прехвърляне на застрахователен риск (наричани по-нататък „схеми със специална цел“) е необходимо предварително одобрение от надзорните органи, след получаването на което те могат да започнат поемането на рискове от застрахователните и презастрахователните предприятия. Условията и процедурите, които трябва да се спазват при издаване и оттегляне на одобрението, в т.ч. изискванията за представяне на документи, са уредени в Директива 2009/138/ЕО и следва да бъдат допълнени от настоящия регламент.
 (2)
 Когато схема със специална цел поема рискове от няколко застрахователни или презастрахователни предприятия, тя следва да поддържа активи в размер, равен на или надвишаващ агрегираната максимална рискова експозиция, като се отчита всяко отделно договорно задължение. Когато издава одобрение, надзорният орган следва да прецени дали това задължение се изпълнява, като вземе предвид всеки отделен договор и прехвърляне на риск.
 (3)
 Важно е да се установят процедури за сътрудничество и обмен на информация между надзорните органи, когато дадена схема със специална цел е учредена в държава членка, която е различна от държавата членка по установяване на застрахователното или презастрахователното предприятие, от което схемата поема риск. Сътрудничеството и обменът на информация между тези надзорни органи са особено важни по време на процеса на издаване на одобрение от надзорния орган за съответната схема със специална цел. Освен това ако има съществени промени, които могат да повлияят на спазването на изискванията по член 211 от Директива 2009/138/ЕО от страна на схемата със специална цел, и ако лицензът бъде отнет или срокът на действието му изтече, сътрудничеството и обменът на информация между тези надзорни органи са необходими за упражняването на ефективен и ефикасен надзор.
 (4)
 Посредством изискванията за отчитане пред надзорните органи по член 325 от Делегиран регламент (ЕС) 2015/35 на Комисията (2) би трябвало да се осигури възможност за надзорните органи да преценяват дали схемите със специална цел спазват непрекъснато съответните изисквания. Посочените изисквания следва да бъдат допълнени с образците и форматите, определени с настоящия регламент.
 (5)
 За осигуряване на по-ясно разбиране на техническите разпоредби, които ще бъдат установени, е необходимо да се предвиди


text:
определение за понятието „множествена схема със специална цел“.
 (6)
 Настоящият регламент е изготвен въз основа на проектите на технически стандарти за изпълнение, представени на Комисията от Европейския орган за застраховане и професионално пенсионно осигуряване (ЕОЗППО).
 (7)
 ЕОЗППО проведе открити обществени консултации по проектите на технически стандарти за изпълнение, въз основа на които е изготвен настоящият регламент, анализира свързаните с тях потенциални разходи и ползи и поиска становище от Групата на участниците от сектора на застраховането, създадена по силата на член 37 от Регламент (ЕС) No 1094/2010 на Европейския парламент и на Съвета (3).
 (8)
 За да се повиши правната сигурност по отношение на надзорния режим през периода на поетапно въвеждане по член 308а от Директива 2009/138/ЕО, който ще започне на 1 април 2015 г., е важно настоящият регламент да влезе в сила възможно най-скоро — в деня след деня на публикуването му в Официален вестник на Европейския съюз,
 ПРИЕ НАСТОЯЩИЯ РЕГЛАМЕНТ:
 Член 1
 Предмет
 С настоящия регламент се установяват:
 а)
 процедурите, които трябва да се спазват при издаването и оттеглянето на одобрение от надзорните органи за учредяването на схеми със специална цел за алтернативно прехвърляне на застрахователен риск (наричани по-нататък „схеми със специална цел“);
 б)
 процедурите, които трябва да се спазват при сътрудничеството и обмена на информация между надзорния орган на държавата членка, в която е учредена дадена схема със специална цел, и надзорния орган на държавата членка, в която е установено прехвърлящото риск застрахователно или презастрахователно предприятие;
 в)
 форматите и образците, които трябва да се използват за ежегодното отчитане на информация от схемите със специална цел.
 Член 2
 Определение
 За целите на настоящия регламент „множествена схема със специална цел“ е схема със специална цел, която поема рискове по силата на повече от един отделен договор от едно или няколко застрахователни или презастрахователни предприятия.
 Член 3
 Одобрение от надзорните органи за учредяване на схема със специална цел
 Всяка схема със специална цел иска от надзорния орган на държавата членка да ѝ бъде издаден лиценз, с който ѝ се разрешава да установи централното си управление на територията на тази държава членка.
 Член 4
 Решение на надзорния орган
 1. Надзорният орган на държавата членка, в която е учредена или предстои да бъде учредена схемата със специална цел, взема решение по всяко заявление за лиценз в срок от шест месеца от датата на получаването му.
 2. В своето решение за издаване на одобрение надзорният орган посочва дейностите, за които се издава лицензът на схемата със специална цел, а в съответните случаи — и условията, свързани с тези дейности.
 3. Надзорният орган уведомява заявителя за решението си да откаже издаването на лиценз, като посочва подробно мотивите си.
 Член 5
 Изисквания за представяне на доказателства и документи
 Когато подава до надзорния орган заявление за одобрение за учредяване, всяка схема със специална цел доказва, че изискванията на членове 318—324, 326 и 327 от Делегиран регламент (ЕС) 2015/35 са спазени и че схемата може да спазва изискванията на член 325 от посочения регламент, като представя съответните документни доказателства в своето заявление. Когато подава заявление за лиценз, заявителят


text:
представя най-малко документите, посочени в приложение I. Тези документи се отнасят до структурата на схемата със специална цел, риска, който ще бъде поеман, и финансовата обезпеченост на схемата със специална цел.
 Член 6
 Отнемане на лиценза
 1. Надзорният орган, който издава одобрение за учредяването на схема със специална цел, може да отнеме лиценза на тази схема със специална цел в следните случаи:
 а)
 когато схемата със специална цел вече не изпълнява първоначалните условия, при които е издадено одобрението за учредяването ѝ;
 б)
 когато схемата със специална цел извърши тежко нарушение при изпълнението на задълженията си по разпоредбите, които се прилагат за нея.
 2. В случая по параграф 1, буква б) надзорният орган приема, че схемата със специална цел е извършила тежко нарушение, когато тя не спазва изискването за пълна финансова обезпеченост и според надзорния орган не може да възстанови в разумен срок състоянието си, отговарящо на изискването.
 3. Надзорният орган уведомява незабавно схемата със специална цел за решението си да отнеме лиценза ѝ, като в решението подробно посочва мотивите си.
 Член 7
 Множествени схеми със специална цел
 1. Когато подава до надзорния орган заявление за одобрение за учредяване на множествена схема със специална цел, заявителят допълнително доказва пред надзорния орган, че платежоспособността ѝ не може да бъде неблагоприятно повлияна от производството по ликвидация на нито едно от прехвърлящите рискове застрахователни или презастрахователни предприятия и че множествената схема със специална цел може да изпълнява изискването за платежоспособността непрекъснато.
 2. Когато доказва, че платежоспособността ѝ не може да бъде неблагоприятно повлияна от производството по ликвидация на нито едно от прехвърлящите рискове застрахователни или презастрахователни предприятия, множествената схема със специална цел представя достатъчно доказателства, така че надзорният орган да може да направи оценка на нейната сборна агрегирана максимална рискова експозиция и на агрегираната максимална рискова експозиция по всеки отделен договор във връзка с прехвърлянето на риск от застрахователно или презастрахователно предприятие.
 3. Когато подава до надзорния орган заявление за одобрение за учредяване на множествена схема със специална цел, заявителят представя достатъчно доказателства, че отговаря на условията по членове 319—321 и член 326 от Регламента за изпълнение, като се отчита всеки отделен договор, за да се определи дали схемата изпълнява изискванията за платежоспособност.
 4. Когато заявителят не може да представи достатъчно доказателства съгласно разпоредбите на параграфи 1—3, надзорният орган отхвърля заявлението за учредяване на множествената схема със специална цел.
 Член 8
 Постоянно сътрудничество между надзорните органи
 1. Когато схемата със специална цел, която поема риск от застрахователно или презастрахователно предприятие, е учредена в държава членка, която е различна от държавата членка, където е лицензирано застрахователното или презастрахователното предприятие, съответните надзорни органи осъществяват постоянно сътрудничество.
 2. Надзорните органи обменят информация, която е от значение във връзка с упражняването на надзорните им функции, в т.ч. информация за планирани надзорни мерки срещу схемата със специална цел или прехвърлящото риск застрахователно или презастрахователно предприятие, когато това може да окаже въздействие на надзора върху тази схема със специална цел или прехвърлящото риск застрахователно или презастрахователно предприятие. При такива обстоятелства надзорните органи незабавно се уведомяват взаимно.
 Член 9
 Консултации преди


text:
издаването на лиценз
 Преди да издаде лиценза, надзорният орган, от когото е поискано одобрение за учредяването на схема със специална цел, се консултира с надзорния орган на държавата членка, където е установено прехвърлящото риск застрахователно или презастрахователно предприятие.
 Член 10
 Съобщаване за промени
 Отговарящият за схемата със специална цел надзорен орган незабавно съобщава на надзорния орган, отговарящ за застрахователното или презастрахователното предприятие, прехвърлящо риск към тази схема със специална цел, всички значими сведения, получени от схема със специална цел по силата на член 325, параграф 5 от Делегиран регламент (ЕС) 2015/35 във връзка с промени, които могат да окажат въздействие върху спазването на изискванията по членове 318—324, 326 и 327 от посочения регламент от страна на схемата със специална цел. Надзорният орган съобщава незабавно за нарушението на изискванията за платежоспособност от страна на схемата със специална цел.
 Член 11
 Съобщаване за отнемане на лиценз
 При отнемане на лиценза на дадена схема със специална цел отговарящият за нея надзорен орган незабавно уведомява надзорния орган, отговарящ за прехвърлящото към нея риск застрахователно или презастрахователно предприятие.
 Член 12
 Предаване на годишния отчет
 Отговарящият за схемата със специална цел надзорен орган незабавно предава екземпляр от годишния ѝ отчет, представен по силата на член 325, параграфи 3 и 4 от Делегиран регламент (ЕС) 2015/35, на надзорния орган, отговарящ за прехвърлящото към нея риск застрахователно или презастрахователно предприятие. При множествена схема със специална цел отговарящият за нея надзорен орган може да предаде на съответните надзорни органи само онези части от отчета, които се отнасят до застрахователното или презастрахователното предприятие, установено в държавата членка на тези надзорни органи.
 Член 13
 Количествени данни в годишния отчет
 По силата на член 325 от Делегиран регламент (ЕС) 2015/35 схемата със специална цел ежегодно представя на отговарящия за нея надзорен орган количествени данни в съответствие с образците и форматите, изложени в приложение II, и съгласно указанията от приложение III. Тези данни включват:
 а)
 съдържание на отчета по образец SPV.01.01 от приложение II, съгласно указанията от приложение III под название SPV.01.01;
 б)
 основни данни за схемата със специална цел по образец SPV.01.02 от приложение II, съгласно указанията от приложение III под название SPV.01.02;
 в)
 данни от счетоводния баланс на схемата със специална цел, в които се разграничават значимите класове активи, пасиви и елементи на собствения капитал, в т.ч. данни за издадените дългови инструменти или други договорени механизми за финансиране, по образец SPV.02.01 от приложение II, съгласно указанията от приложение III под название SPV.02.01;
 г)
 данни за задбалансовите позиции на схемата със специална цел по образец SPV.02.02 от приложение II, съгласно указанията от приложение III под название SPV.02.02;
 д)
 поети рискове по всеки отделен договор за прехвърляне на риск от застрахователно или презастрахователно предприятие по образец SPV.03.01 от приложение II, съгласно указанията от приложение III под название SPV.03.01;
 е)
 списък на издадените дългови ценни книжа или други договорени механизми за финансиране по всеки отделен договор за прехвърляне на риск от застрахователно или презастрахователно предприятие по образец SPV.03.02 от приложение II, съгласно указанията от приложение III под название SPV.03.02.
 Член 14
 Качествени данни в


text:
годишния отчет
 По силата на член 325 от Делегиран регламент (ЕС) 2015/35 схемата със специална цел ежегодно представя на отговарящия за нея надзорен орган качествени данни, съдържащи:
 а)
 подходящо описание на базата, методите и допусканията, използвани при оценяването на активите;
 б)
 подходящо описание на базата, методите и допусканията, използвани за определянето на агрегираната максимална рискова експозиция;
 в)
 подробни сведения за конфликтите на интереси между схемата със специална цел, застрахователните или презастрахователните предприятия и кредиторите и лицата, предоставящи финансиране;
 г)
 подробни сведения за значимите сделки, сключени от схемата със специална цел през последния отчетен период;
 д)
 сведения, които доказват, че схемата със специална цел продължава да спазва изискването за пълна финансова обезпеченост, в т.ч.:
 i)
 описание на рисковете, вкл. ликвидните рискове и количествено измеримите рискове, поети от схемата със специална цел;
 ii)
 сведения за издадените дългови инструменти или други договорени механизми за финансиране;
 е)
 ако схемата със специална цел не е спазвала непрекъснато изискванията за пълна финансова обезпеченост през отчетния период, тя включва в отчета всички важни сведения за това нарушение и преодоляването му през отчетния период съгласно член 326 от Делегиран регламент (ЕС) 2015/35;
 ж)
 качествени данни за евентуалните промени, които биха могли да окажат въздействие върху спазването на изискванията по членове 318—324, 326 и 327 от Делегиран регламент (ЕС) 2015/35.
 Член 15
 Описание на рисковете, поети от схемата със специална цел
 Когато описва поетите рискове по силата на член 14, схемата със специална цел представя в годишния си отчет следните сведения:
 а)
 дали поетите рискове са свързани с животозастраховане, или с общо застраховане;
 б)
 какви видове активиращи събития се прилагат за тези рискове;
 в)
 дали през отчетния период е имало настъпване на активиращо събитие, довело до предявяване на претенция към активите на схемата със специална цел;
 г)
 дали през отчетния период са извършени плащания по претенция, какъв е размерът на тези плащания към момента и дали активиращото събитие е оказало неблагоприятно влияние върху ликвидността на схемата със специална цел;
 д)
 дали рисковият профил на схемата със специална цел се е променил съществено след предходния отчетен период, или в сравнение с първоначалните условия, съобщени на отговарящия за нея надзорен орган при издаването на лиценза.
 Член 16
 Сведения за издадените дългови инструменти или други договорени механизми за финансиране
 Когато по силата на член 14 представя сведения за издадените дългови инструменти или други договорени механизми за финансиране, схемата със специална цел включва следното:
 а)
 приходите от издаването на дългови инструменти или от други механизми за финансиране и сведения и дали те са били напълно платени, по отношение на всеки отделен договор за прехвърляне на риск от застрахователно или презастрахователно предприятие;
 б)
 различните равнища на механизма за финансиране, като се посочват траншовете или равнищата, в т.ч. сведения за присъдени външни рейтинги или използвани вътрешни рейтинги на издадените дългови инструменти и за кредитните агенции, чиито услуги евентуално са били използвани;
 в)
 причините, поради които финансовите договорености се смятат за достатъчно стабилни, за да осигурят непрекъсната защита срещу възможни претенции на застрахователното или презастрахователното предприятие, прехвърлящо риск към схемата със специална цел, да поддържат способността


text:
ѝ да изплаща задълженията си, когато станат изискуеми, и да гарантират изплащането на дълга или задълженията по механизмите за финансиране;
 г)
 всички дългови инструменти, които са били обезсилени или изкупени обратно, частично или изцяло, за периода след издаването им и отделно за текущия отчетен период.
 Член 17
 Начини на отчитане
 Схемите със специална цел предават на надзорния орган количествените данни по член 13 по електронен път, а качествените данни по член 15 — в електронно четим формат.
 Член 18
 Валута и единици
 1. Схемите със специална цел представят всички парични данни от отчета по член 13 в отчетната си валута. За тази цел данните в други валути се преизчисляват в отчетната валута по валутния курс, който е в сила към края на отчетния период.
 2. Схемите със специална цел представят числовите стойности като данни в следните формати:
 а)
 данните от категорията „парични“ се представят с минимална точност до единица;
 б)
 данните от категорията „цели числа“ се представят без никакви знаци след десетичната запетая и с точност до единица.
 Член 19
 Влизане в сила
 Настоящият регламент влиза в сила в деня след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 19 март 2015 година.
 За Комисията
 Председател
 Jean-Claude JUNCKER
 (1) ОВ L 335, 17.12.2009 г., стр. 1.
 (2) Делегиран регламент (ЕС) 2015/35 на Комисията от 10 октомври 2014 г. за допълнение на Директива 2009/138/ЕО на Европейския парламент и на Съвета относно започването и упражняването на застрахователна и презастрахователна дейност (Платежоспособност II) (ОВ L 12, 17.1.2015 г., стр. 1).
 (3) Регламент (ЕС) No 1094/2010 на Европейския парламент и на Съвета от 24 ноември 2010 г. за създаване на Европейски надзорен орган (Европейски орган за застраховане и професионално пенсионно осигуряване), за изменение на Решение No 716/2009/ЕО и за отмяна на Решение 2009/79/ЕО на Комисията (ОВ L 331, 15.12.2010 г., стр. 48).
 ПРИЛОЖЕНИЕ I
 Документите по член 5 от настоящия регламент съдържат следното:
 1.
 ясно и задълбочено представяне и анализ под формата на органиграма, в която се посочват всички страни по сделката, в т.ч. участващите застрахователни или презастрахователни предприятия, които са под надзора на надзорни органи, различни от надзорния орган, отговарящ за издаването на лиценза на схемата със специална цел;
 2.
 идентификационните данни и квалификацията на инициатора или спонсора на схемата със специална цел, когато той е различен от прехвърлящото към нея риск застрахователно или презастрахователно дружество;
 3.
 сведения за застрахователното или презастрахователното дружество, прехвърлящо риск към схемата със специална цел;
 4.
 идентификационните данни и квалификацията на лицата, които са или ще бъдат определени в съответните случаи за доверители по отношение на активите на схемата със специална цел;
 5.
 идентификационните данни и квалификацията на лицата, които са или ще бъдат служители на схемата със специална цел, в т.ч. подробни сведения за лицата, които действително управляват схемата;
 6.
 идентификационните данни и квалификацията на лицата, които притежават или се очаква да притежават пряко или косвено квалифицирано участие в схемата със специална цел, както и размерите


text:
на тези участия;
 7.
 идентификационните данни и квалификацията на лицата, които предоставят или ще предоставят управленски или професионални услуги на схемата със специална цел, например счетоводни услуги;
 8.
 устава и учредителния акт на схемата със специална цел или техни проекти;
 9.
 подробни сведения за първоначалните застрахователни полици на застрахователното или презастрахователното предприятие, в които ясно се посочва кои рискове са били първоначално поети от това предприятие и кои ще бъдат прехвърлени на схемата със специална цел, като се включват и оценка и описание на съответствието на прехвърлянето на рисковете и запазването на евентуалните остатъчни рискове с изискванията по член 320 от Делегиран регламент (ЕС) 2015/35;
 10.
 подробни сведения за проектодоговора за прехвърляне на риск между схемата със специална цел и съответното застрахователно или презастрахователно предприятие, в т.ч. описание на съответствието на договора с изискванията по членове 210, 211, 319 и 320 от Делегиран регламент (ЕС) 2015/35. Описанието включва:
 а)
 съответните активиращи събития или механизми по договора;
 б)
 максималната агрегирана рискова експозиция по договора;
 11.
 оценка на съответствието на правната и управленската структура на схемата със специална цел с изискванията по членове 210, 319, 320, 324, 326 и 327 от Делегиран регламент (ЕС) 2015/35. В прегледа трябва да се съдържа и становище дали избраната правна структура на схемата със специална цел дава възможност за подлежаща на принудително изпълнение защита на активите на схемата, чрез което се гарантира, че платежоспособността на схемата няма да бъде отрицателно повлияна, както се изисква в член 318, буква б) и член 321 от Делегиран регламент (ЕС) 2015/35. Оценката трябва да включва следното:
 а)
 сведения за начина на осигуряване на пълна финансова обезпеченост на схемата със специална цел (в настоящия момент или в бъдеще), в т.ч. за проведени тестове, например стрес-тестове и анализ на сценарии, с цел да се определи дали изискването за пълна финансова обезпеченост се спазва и как ще се поддържа това състояние;
 б)
 сведения за собствения капитал на схемата със специална цел, в т.ч. размер, прираст, евентуална концентрация на инвеститорите, както и за дела на управителите на схемата в собствения капитал;
 в)
 подробни сведения за контрагентите по договорите за прехвърляне на риск от застрахователно или презастрахователно предприятие към схемата със специална цел, включително ролите на схемата със специална цел и на застрахователното или презастрахователното предприятие, както и ролите и идентификационните данни на другите участници, в т.ч., но не само, притежателите на дългови ценни книжа, отговорниците за връзки с клиентите и отговорниците за обслужването на клиентските сметки, попечителите и доверениците, управителите на активи, поемателите и спонсорите на сделката. Тук се включва също така оценка на изискванията за счетоводно консолидиране, приложими за схемата със специална цел, ако тя е част от група;
 г)
 сведения за количествено измеримите рискове пред схемата със специална цел, в т.ч. подробни сведения за нейния ликвиден риск и нейната стратегия за ликвидността;
 д)
 сведения за рисковите аспекти на планираната инвестиционна стратегия на схемата със специална цел;
 е)
 сведения за спазването на изискванията за платежоспособност по член 327 от Делегиран регламент (ЕС) 2015/35 от страна на схемата със специална цел;
 ж)
 подробни сведения


text:
за прехвърлянето на риск, включващи оценка на съществените остатъчни рискове, в т.ч. на базисния риск;
 з)
 подробни сведения за употребата на евентуални средства за хеджиране, например лихвени суапове или валутни договори;
 и)
 подробни сведения за евентуални задбалансови задължения за подпомагане на схемата със специална цел, в т.ч. гаранции или други форми на намаляване на риска, продадени или предоставени по друг начин на схемата;
 й)
 финансови прогнози за очаквания срок на действие на схемата със специална цел;
 к)
 актюерска оценка на поетите застрахователни рискове;
 л)
 проектоплан, в който се излагат процедурите на схемата със специална цел за отчитане пред надзорните органи, предназначени за осигуряване спазването на изискванията по членове 325—327 от Делегиран регламент (ЕС) 2015/35, и който включва подлежащата на отчитане информация по член 325, параграф 2 и член 326, параграфи 1 и 2 от посочения регламент, както и сведения за начина на съобщаване на надзорния орган за съществени промени;
 12.
 документи или проектодокументи по сделките във връзка с издаването на дългови инструменти или договарянето на механизми за финансиране и с прехвърлянето на риск към съответните кредитори или лица, предоставящи финансиране, с цел да се разясни как ще се поддържа съответствието с изискванията по членове 210, 211, 320 и 321 от Делегиран регламент (ЕС) 2015/35. Тази документация трябва да включва:
 а)
 проспект, друг документ за предлагането или меморандум за частно предлагане, или техни проекти;
 б)
 рейтингова оценка или доклад на агенция за кредитен рейтинг преди издаването на инструментите за финансиране от схемата със специална цел;
 в)
 подробни сведения за евентуалното използване на финансови гаранти за някои от траншовете на дълговите ценни книжа, които ще бъдат издадени;
 г)
 договор или проектодоговор за доверително управление, ако има такъв;
 д)
 по отношение на дълговите инструменти или механизмите за финансиране — подробни сведения за стратегията за ликвидност на схемата със специална цел във връзка с издадените финансови инструменти, в т.ч. сведения за структурата и равнищата, видовете позиции и правилата за оттегляне на притежателите на дългови ценни книжа;
 е)
 сведения за рисковите аспекти на инвестиционна стратегия на схемата със специална цел;
 ж)
 договори или проектодоговори и подробни сведения за евентуални хеджиращи инструменти, например лихвени суапове или валутни договори;
 з)
 документи или проектодокументи по сделки, уреждащи части от договорите за прехвърляне на риск от застрахователно или презастрахователно предприятие към схемата със специална цел, за които може да се допусне, че са свързани сделки по смисъла на член 210, параграф 3 и член 320, параграф 2 от Делегиран регламент (ЕС) 2015/35. В съответните случаи тук може да се включат договори с други участници в сделката, както и договори за възлагане на дейности на външен изпълнител и договори за услуги;
 13.
 когато схема със специална цел, на която е бил издаден лиценз преди 31 декември 2015 г., започне нови дейности след тази дата, схемата отчита всички значими сведения за възможното въздействие на съществуващата ѝ дейност върху профила на агрегираната ѝ рискова експозиция във връзка с всяка нова дейност.
 ПРИЛОЖЕНИЕ II
 Образци за отчитане на схемите със специална цел за алтернативно прехвърляне на застрахователен риск
 SPV.01.01 — Съдържание на отчета


text:
Код на образеца
 Наименование на образеца
 C0010
 SPV.01.02
 Основни данни
 R0010
 SPV.02.01
 Счетоводен баланс
 R0020
 SPV.02.02
 Задбалансови позиции
 R0030
 SPV.03.01
 Поети рискове
 R0040
 SPV.03.02
 Дългови инструменти или други механизми за финансиране
 R0050
 SPV.01.02 — Основни данни
 C0010
 Наименование на отчитащата се схема със специална цел за алтернативно прехвърляне на застрахователен риск
 R0010
 Идентификационен код
 R0020
 Вид на кода
 R0030
 Държава по произход на схемата със специална цел за алтернативно прехвърляне на застрахователен риск
 R0040
 Дата на отчитане
 R0050
 Дата, към която е съставен отчетът
 R0060
 Отчетна валута
 R0070
 Рискове, поети по отделни договори
 R0080
 Спазване на изискването за пълна финансова обезпеченост през целия отчетен период
 R0090
 SPV.02.01 — Счетоводен баланс
 Стойност
 Активи
 C0010
 Депозити и вземания по заеми
 R0010
 Секюритизирани заеми
 R0020
 Дългови ценни книжа
 R0030
 Други секюритизирани активи
 R0040
 Акции и дялове на предприятия за колективно инвестиране
 R0050
 Деривативни финансови инструменти
 R0060
 Нефинансови активи (включително дълготрайни активи)
 R0070
 Други значими класове активи — общо
 R0080
 Други активи
 R0090
 Общо активи
 R0100
 Пасиви
 Получени депозити и заеми
 R0110
 Издадени дългови ценни книжа
 R0120
 Деривативни финансови инструменти
 R0130
 Други значими класове пасиви — общо
 R0140
 Други пасиви
 R0150
 Общо пасиви
 R0160
 Собствен капитал
 Общо собствен капитал
 R0170
 Описание на статиите
 Стойност
 C0020
 C0010
 Други значими класове активи 1
 R0180
 ...
 Описание на статиите
 Стойност
 C0020
 C0010
 Други значими класове пасиви 1
 R0190
 ...
 Описание на статиите
 Стойност
 C0020
 C0010
 Елемент на собствения капитал 1
 R0200
 ...
 SPV.02.02 — Задбалансови позиции
 Счетоводна стойност
 Задбалансови активи
 C0010
 Гаранции, получени пряко от схемата със специална цел за алтернативно прехвърляне на застрахователен риск
 R0010
 Получени обезпечения
 R0020
 Други задбалансови активи — общо
 R0030
 Задбалансови пасиви
 Предоставени обезпечения
 R0040
 Други задбалансови пасиви — общо
 R0050
 Описание на статиите
 Счетоводна стойност
 C0020
 C0010
 Задбалансов актив 1
 R0060
 ...
 Описание на статиите
 Счетоводна стойност
 C0020
 C0010
 Задбалансов пасив 1
 R0070
 ...
 SPV.03.01 — Поети рискове
 Договор
 Дата на сключване
 Сключване/използване, започнало преди прилагането на Директива 2009/138/ЕО
 Фирма на прехвърлящото лице
 Код на прехвърлящото лице
 Вид на кода
 Агрегирана максимална рискова експозиция по договора
 Активи, държани за отделим риск
 Спазване на изискването за пълна финансова обезпеченост по договора през целия отчетен период
 Срок на действие
 C0010
 C0020
 C0030
 C0040
 C0050
 C0060
 C0070
 C0080
 C0090
 C0100
 Общо
 R0010
 Риск 1
 R0020
 ...
 ...
 SPV.03.02 — Дългови инструменти или други механизми за финансиране
 Договор
 Описание на дълговите инструменти или други договорени механизми за финансиране във връзка с договора
 Стойност на дълговите инструменти или размер на финансирането по други договорени механизми във връзка с договора
 C0010
 C0020
 C0030
 Общо
 R0010
 Дългов инструмент или друг механизъм за финансиране 1
 R0020
 ...
 ПРИЛОЖЕНИЕ III
 Настоящото приложение съдържа допълнителни указания във връзка с образците, включени в приложение II към настоящия регламент. В първата колона от таблицата се посочват статиите, по които трябва да се извърши отчитането, чрез определяне на клетките, представени в образеца в приложение II.
 Когато от схемата със специална цел за алтернативно прехвърляне на застрахователен риск (наричана по-нататък „схема със специална цел“) се изисква да допълни количествените данни с конкретна обосновка, разяснението трябва


text:
да се представи не в образеца за отчитане, а в описателната част на отчета, който схемата представя на надзорния орган.
 SPV.01.01 — Съдържание на отчета
 Клетка
 Статия
 Указания
 R0010/C0010
 Основни данни
 Отчетено
 R0010/C0010
 Счетоводен баланс
 Използва се една от възможностите от следния изчерпателен списък:
 1
 —
 Отчетено
 9
 —
 Неотчетено (в този случай да се представи обосновка)
 R0030/C0010
 Задбалансови позиции
 Използва се една от възможностите от следния изчерпателен списък:
 1
 —
 Отчетено
 2
 —
 Неотчетено и/или няма задбалансови позиции
 9
 —
 Неотчетено — друга причина (в този случай да се представи обосновка)
 R0040/C0010
 Поети рискове
 Използва се една от възможностите от следния изчерпателен списък:
 1
 —
 Отчетено
 9
 —
 Неотчетено (в този случай да се представи обосновка)
 R0050/C0010
 Дългови инструменти или други механизми за финансиране
 Използва се една от възможностите от следния изчерпателен списък:
 1
 —
 Отчетено
 9
 —
 Неотчетено (в този случай трябва да се представи обосновка)
 SPV.01.02 — Основни данни
 Клетка
 Статия
 Указания
 R0010/C0010
 Наименование на отчитащата се схема със специална цел за алтернативно прехвърляне на застрахователен риск
 Наименование на схемата със специална цел, която представя отчета на надзорния орган.
 R0010/C0010
 Идентификационен код
 Идентификационни данни на схемата със специална цел в следния ред:
 —
 идентификационен код на правния субект (LEI)
 —
 идентификационен код, използван на местния пазар и определен от националния надзорен орган
 R0030/C0010
 Вид на кода
 Посочва се видът на идентификационния код. Използва се една от възможностите от следния изчерпателен списък:
 1
 —
 Идентификационен код на правния субект (LEI)
 2
 —
 Местен код
 R0040/C0010
 Държава по произход на схемата със специална цел за алтернативно прехвърляне на застрахователен риск
 Двубуквен код на държавата, в която е издаден лицензът на схемата със специална цел, съгласно стандарт ISO 3166-1.
 R0050/C0010
 Дата на отчитане
 Дата, на която се извършва отчитането пред надзорния орган, съгласно стандарт ISO 8601 (формат гггг-мм-дд)
 R0060/C0010
 Дата, към която е съставен отчетът
 Крайна дата на отчетния период съгласно стандарт ISO 8601 (формат гггг-мм-дд)
 R0070/C0010
 Отчетна валута
 Буквен код на валутата, в която са изразени паричните суми във всеки отчет, съгласно стандарт ISO 4217
 R0080/C0010
 Рискове, поети по отделни договори
 Брой на отделните договори за поемане на риск, за чието сключване схемата със специална цел може да е получила лиценз при условията, определени от отговарящия за нея надзорен орган
 R0090/C0010
 Спазване на изискването за пълна финансова обезпеченост през целия период
 Посочва се дали изискването за пълна финансова обезпеченост е било спазено между двата отчетни периода. Използва се една от възможностите от следния изчерпателен списък:
 1
 —
 Изискването за пълна финансова обезпеченост е спазено
 2
 —
 Изискването за пълна финансова обезпеченост не е спазено
 SPV.02.01 — Счетоводен баланс
 Клетка
 Статия
 Указания
 R0010/C0010
 Депозити и вземания по заеми
 Размер на депозитите и вземанията по заеми, определен съгласно член 75 от Директива 2009/138/ЕО. Тук се включват:
 —
 всички депозити
 —
 заемите, предоставени от схемата със специална цел
 —
 паричните средства
 R0020/C0010
 Секюритизирани заеми
 Размер на придобитите от схемата със специална цел секюритизирани заеми, определен съгласно член 75 от Директива 2009/138/ЕО
 R0030/C0010
 Дългови ценни книжа
 Стойност на притежаваните дългови ценни книжа, определена


text:
съгласно член 75 от Директива 2009/138/ЕО. Тук се включва подчиненият дълг под формата на дългови ценни книжа
 R0040/C0010
 Други секюритизирани активи
 Стойност на секюритизираните активи, които не са включени в статиите „Секюритизирани заеми“ (C0010/R0020) и „Дългови ценни книжа“ (C0010/R0030), определена съгласно член 75 от Директива 2009/138/ЕО
 R0050/C0010
 Акции и дялове на предприятия за колективно инвестиране
 Стойност на акциите и дяловете на предприятия за колективно инвестиране, определена съгласно член 75 от Директива 2009/138/ЕО
 R0060/C0010
 Деривативни финансови инструменти
 Стойност на деривативните финансови инструменти с положителна стойност, определена съгласно член 75 от Директива 2009/138/ЕО
 R0070/C0010
 Нефинансови активи (включително дълготрайни активи)
 Стойност на материалните и нематериалните нефинансови активи, определена съгласно член 75 от Директива 2009/138/ЕО
 R0080/C0010
 Други значими класове активи — общо
 Общ размер на другите значими класове активи
 R0090/C0010
 Други активи
 Стойност на всички активи, които не са включени в горепосочените статии, определена съгласно член 75 от Директива 2009/138/ЕО
 R0100/C0010
 Общо активи
 Обща стойност на активите на схемата със специална цел
 R0110/C0010
 Получени депозити и заеми
 Задължения към кредитори на схемата със специална цел, различни от тези, произтичащи от издаването на прехвърлими ценни книжа
 R0120/C0010
 Издадени дългови ценни книжа
 Стойност на издадените от схемата със специална цел ценни книжа, различни от инструменти на собствения капитал, съгласно член 75 от Директива 2009/138/ЕО
 R0130/C0010
 Деривативни финансови инструменти
 Стойност на деривативните финансови инструменти с отрицателна стойност, определена съгласно член 75 от Директива 2009/138/ЕО
 R0140/C0010
 Други значими класове пасиви — общо
 Обща стойност на другите значими класове активи
 R0150/C0010
 Други пасиви
 Стойност на всички пасиви, които не са включени в горепосочените статии, определена съгласно член 75 от Директива 2009/138/ЕО
 R0160/C0010
 Общо пасиви
 Обща стойност на пасивите на схемата със специална цел
 R0170/C0010
 Общо собствен капитал
 Обща стойност на собствения капитал на схемата със специална цел
 R0180/C0020
 Други значими класове активи 1
 Описание на съответния значим клас активи. Посочват се толкова други значими класове активи, колкото е необходимо, за да се осигури ясна представа за значимите активи на схемата със специална цел
 R0180/C0010
 Други значими класове активи 1 — стойност
 Стойност на всеки значим клас активи
 R0190/C0020
 Други значими класове пасиви 1
 Описание на съответния значим клас пасиви. Посочват се толкова други значими класове пасиви, колкото е необходимо, за да се осигури ясна представа за значимите пасиви на схемата със специална цел
 R0190/C0010
 Други значими класове пасиви 1 — стойност
 Стойност на всеки значим клас пасиви
 R0200/C0020
 Собствен капитал (значими елементи)
 Описание на значимите елементи на собствения капитал. Определя се от всяка схема със специална цел според характера на значимите елементи на собствения капитал на отчитащата се схема със специална цел; поддържа се непроменено през отчетните периоди
 R0200/C0010
 Елемент на собствения капитал 1
 Стойност на всеки елемент на собствения капитал, определена съгласно член 75 от Директива 2009/138/ЕО
 SPV.02.02 — Задбалансови позиции
 Клетка
 Статия
 Указания
 R0010/C0010
 Гаранции, получени пряко от схемата със специална цел за алтернативно прехвърляне на застрахователен риск
 Счетоводна стойност на гаранциите, получени пряко от схемата със специална цел
 R0020/C0010
 Получени обезпечения
 Счетоводна стойност на получените обезпечения
 R0030/C0010
 Други задбалансови активи — общо
 Счетоводна стойност на всички


text:
други отчетени задбалансови активи
 R0040/C0010
 Предоставени обезпечения
 Счетоводна стойност на предоставените обезпечения
 R0050/C0010
 Други задбалансови пасиви — общо
 Счетоводна стойност на всички отчетени задбалансови пасиви от категорията „други“
 R0060/C0020
 Задбалансов актив 1
 Описание на всеки задбалансов актив от категорията „други“. Схемата със специална цел представя данни за толкова различни активи, колкото е необходимо
 R0060/C0010
 Задбалансов актив 1 — счетоводна стойност
 Счетоводна стойност на всеки отчетен задбалансов актив от категорията „други“
 R0070/C0020
 Задбалансов пасив 1
 Описание на всеки задбалансов пасив от категорията „други“. Схемата със специална цел представя данни за толкова различни пасиви, колкото е необходимо
 R0070/C0010
 Задбалансов пасив 1 — счетоводна стойност
 Счетоводна стойност на всеки отчетен задбалансов пасив от категорията „други“
 SPV.03.01 — Поети рискове
 Клетка
 Статия
 Указания
 R0010/C0070
 Агрегирана максимална рискова експозиция по договор — общо
 Обща стойност на агрегираната максимална рискова експозиция на схемата със специална цел.
 C0070/R0010 = Sum (C0070/R0020)
 R0010/C0080
 Общо активи, притежавани за отделим риск
 Обща стойност на притежаваните активи.
 SPV.03.01 C0080/R0010 = Sum (C0080/R0020) = SPV.02.01.C0010/R0100
 R0020/C0010
 Договор
 Когато има участие на множествени схеми със специална цел, се представят сведения за всеки отделен договор (за всеки отделим поет риск). В тази статия се посочва кодът на договора за прехвърляне на риск.
 Ако надзорният орган е определил код, се използва този код. Ако надзорният орган не е определил код, схемата със специална цел определя код, който се запазва непроменен през отчетните години и не се използва повторно.
 Броят на включените редове трябва да е равен на посочения в SPV.01.02.C0010/R0080
 R0020/C0020
 Дата на сключване
 Дата на сключване на всеки договор за прехвърляне на отделим риск съгласно стандарт ISO 8601 (формат гггг-мм-дд)
 R0020/C0030
 Сключване/използване, започнало преди прилагането на Директива 2009/138/ЕО
 Посочва се дали договорът е сключен преди 31 декември 2015 г. Използва се една от възможностите от следния изчерпателен списък:
 1
 —
 Преди 31 декември 2015 г.
 2
 —
 След 31 декември 2015 г.
 R0020/C0040
 Фирма на прехвърлящото лице
 Фирма на застрахователното или презастрахователното предприятие, прехвърлящо риск към схемата със специална цел
 R0020/C0050
 Код на прехвърлящото лице
 Посочва се идентификационният код на прехвърлящото лице, като се избира в следния ред според съществуването или не на съответния код:
 —
 идентификационен код на правния субект (LEI);
 —
 специален код.
 Специален код:
 —
 за (пре)застрахователни предприятия от Европейското икономическо пространство (ЕИП): идентификационен код, използван на местния пазар и определен от отговарящия за съответното предприятие надзорен орган,
 —
 за предприятия извън ЕИП и за предприятия, които не са поднадзорни лица: идентификационен код, определен от схемата със специална цел. Когато определя идентификационен код за всяко предприятие извън ЕИП или всяко предприятие, което не е поднадзорно лице, схемата трябва да използва последователно следния формат:
 идентификационен код на предприятието + двубуквен код на държавата на предприятието съгласно стандарт ISO 3166-1 + 5 цифри
 R0020/C0060
 Вид на кода
 Посочва се видът на идентификационния код, използван в статия „Код на прехвърлящото лице“ (С0050). Използва се една от възможностите от следния изчерпателен списък:
 1
 —
 Идентификационен код на правния субект (LEI)
 2
 —
 Специален код
 R0020/C0070
 Агрегирана максимална рискова експозиция по договори
 Стойност на агрегираната максимална


text:
рискова експозиция по договори
 R0020/C0080
 Активи, притежавани за отделим риск
 Обща стойност на притежаваните активи по договори
 R0020/C0090
 Спазване на изискването за пълна финансова обезпеченост по договора през целия отчетен период
 Посочва се дали изискването за пълна финансова обезпеченост е било спазено между двата отчетни периода. Използва се една от възможностите от следния изчерпателен списък:
 1
 —
 Изискването за пълна финансова обезпеченост е спазено
 2
 —
 Изискването за пълна финансова обезпеченост не е спазено
 R0020/C0100
 Срок на действие
 Остатъчен срок на действие на договора в месеци
 SPV.03.02 — Дългови инструменти или други механизми за финансиране
 Клетка
 Статия
 Указания
 R0010/C0030
 Стойност на дълговите инструменти или други договорени механизми за финансиране във връзка с договора
 Обща стойност на издадените дългови ценни книжа.
 SPV.03.02.C0030/R0010 = Sum (C0030/R0020) = SPV.02.01.C0010/R0120
 R0020/C0010
 Договор
 При множествени схеми със специална цел се представят сведения за всеки отделен договор (за всеки отделим поет риск). В тази статия се посочва кодът на договора за прехвърляне на риск.
 Ако надзорният орган е определил код, се използва този код. Ако надзорният орган не е определил код, схемата със специална цел определя код, който се запазва непроменен през отчетните години и не се използва повторно.
 Броят на включените редове трябва да е равен на посочения в SPV.01.02.C0010/R0080
 R0020/C0020
 Дългов инструмент или друг механизъм за финансиране 1
 Описание на дълговия инструмент или друг договорен механизъм за финансиране във връзка с договора, вкл. данни за сделката.
 За всеки договор се използват толкова редове, колкото е необходимо за отчитане на всяка издадена дългова книга
 R0020/C0030
 Стойност на дълговите инструменти или размер на финансирането по други договорени механизми във връзка с договора
 Стойност на всяка емисия дългови инструменти или размер на финансирането по всеки друг договорен механизъм


text:
 3.6.2014
 BG
 Официален вестник на Европейския съюз
 L 164/13
 РЕГЛАМЕНТ ЗА ИЗПЪЛНЕНИЕ (ЕС) No 587/2014 НА КОМИСИЯТА
 от 2 юни 2014 година
 за дерогация от Регламент (ЕО) No 1967/2006 на Съвета по отношение на минималното разстояние от брега и дълбочината за риболов с брегови грибове в определени териториални води на Франция (Languedoc-Roussillon и Provence-Alpes-Côte d'Azur)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1967/2006 на Съвета от 21 декември 2006 г. относно мерките за управление на устойчивата експлоатация на рибните ресурси в Средиземно море (1), и по-специално член 13, параграф 5 от него,
 като има предвид, че:
 (1)
 С член 13, параграф 1 от Регламент (ЕО) No 1967/2006 се забранява използването на теглени съоръжения на 3 морски мили от брега или в рамките на 50-метровата изобата — там, където тази дълбочина се достига на по-късо разстояние от брега.
 (2)
 По искане на държава членка Комисията може да позволи дерогация от член 13, параграф 1 от Регламент (ЕО) No 1967/2006, ако са изпълнени определени условия по член 13, параграфи 5 и 9.
 (3)
 На 1 октомври 2013 г. Комисията получи от Франция искане за дерогация от член 13, параграф 1, първа алинея от посочения регламент с цел използването на брегови грибове в определени морски зони, намиращи се в рамките на териториалните води на Франция, независимо от дълбочината.
 (4)
 Франция предостави актуална научно-техническа обосновка за дерогацията.
 (5)
 На своята пленарна сесия, проведена между 4 и 8 ноември 2013 г., Научният, технически и икономически комитет по рибарство (НТИКР) разгледа поисканата от Франция дерогация и свързания с нея проект на план за управление.
 (6)
 Поисканата от Франция дерогация отговаря на условията, посочени в член 13, параграфи 5 и 9 от Регламент (ЕО) No 1967/2006.
 (7)
 Съществуват специфични географски ограничения, обусловени от малкия размер на континенталния шелф.
 (8)
 Риболовът с брегови грибове не оказва значително въздействие върху морската среда.
 (9)
 Поисканата от Франция дерогация се отнася до ограничен брой плавателни съдове — общо 23.
 (10)
 Риболовът с брегови грибове се извършва от брега в плитки води и обхваща различни видове. Естеството на този вид риболов не позволява той да се извършва с други уреди.
 (11)
 Планът за управление гарантира, че риболовното усилие няма да се увеличи в бъдеще, тъй като разрешенията за риболов се издават само за посочените 23 плавателни съда с общо усилие от 1 225 kW, които вече имат разрешение за риболов от Франция.
 (12)
 Искането се отнася за плавателни съдове, които имат записи на риболовна дейност от над пет години и провеждат операции съгласно плана за управление, приет от Франция на 15 април 2014 г. (2) в съответствие с член 19, параграф 2 от Регламент (ЕО) No 1967/2006.
 (13)
 Тези плавателни съдове са включени в списък, съобщен на Комисията в съответствие с изискванията на член 13, параграф 9 от Регламент (ЕО) No 1967/2006.
 (14)
 Съответните риболовни дейности отговарят на изискванията по член 4 от Регламент (ЕО) No 1967/2006, тъй като френският план за управление изрично забранява риболова над защитени местообитания.
 (15)
 Изискванията


text:
по член 8, параграф 1, буква з) от Регламент (ЕО) No 1967/2006 не са приложими, тъй като те се отнасят за траулерите.
 (16)
 Що се отнася до изискването за изпълнение на член 9, параграф 3 за установяване на минималния размер на окото на мрежата, Комисията отбелязва, че тъй като съответните риболовни дейности се отличават с висока степен на избирателност, оказват незначително въздействие върху морската среда и не се извършват над защитени местообитания, в съответствие с член 9, параграф 7 от Регламент (ЕО) No 1967/2006 Франция е разрешила дерогация от тези разпоредби в своя план за управление.
 (17)
 Съответните риболовни дейности отговарят на изискванията за записване, посочени в член 14 от Регламент (ЕО) No 1224/2009 на Съвета (3).
 (18)
 Съответните риболовни дейности не възпрепятстват дейностите на плавателните съдове, които използват риболовни уреди, различни от тралове, грибове или сходни теглени мрежи.
 (19)
 Използването на брегови грибове е регламентирано във френския план за управление, така че да гарантира, че уловът на видовете, посочени в приложение III към Регламент (ЕО) No 1967/2006, е минимален.
 (20)
 Бреговите грибове не се използват за улов на главоноги.
 (21)
 Френският план за управление включва мерки за наблюдение на риболовните дейности, както е предвидено в член 13, параграф 9, трета алинея от Регламент (ЕО) No 1967/2006.
 (22)
 Поради това исканата дерогация следва да бъде предоставена.
 (23)
 Съгласно плана за наблюдение, предвиден в нейния план за управление, Франция следва да изпрати на Комисията доклад в установения срок.
 (24)
 В член 15, параграф 11 от Регламент (ЕС) No 1380/2013 на Европейския парламент и на Съвета (4) се постановява, че за видовете, за които се прилага задължението за разтоварване по член 15, параграф 1 от същия регламент, употребата на улова от видовете под минималния референтен размер за опазване се ограничава за цели, различни от пряката консумация от човека.
 (25)
 В съответствие с член 15, параграф 3 от Регламент (ЕО) No 1967/2006 френският план за управление включва дерогация по отношение на минималния размер на морските организми за дребна сардина, която се разтоварва на сушата за консумация от човека и е обект на регламентираните в плана риболовни дейности.
 (26)
 Следва да се въведе ограничение на срока на дерогацията, за да се отрази графикът на влизане в сила на задължението за разтоварване в съответствие с член 15, параграф 1 от Регламент (ЕС) No 1380/2013.
 (27)
 Мерките, предвидени в настоящия регламент, са в съответствие със становището на Комитета по рибарство и аквакултури,
 ПРИЕ НАСТОЯЩИЯ РЕГЛАМЕНТ:
 Член 1
 Дерогация
 Член 13, параграф 1 от Регламент (ЕО) No 1967/2006 не се прилага по отношение на териториалните води на Франция в близост до крайбрежието на Languedoc-Roussillon и Provence-Alpes-Côte d'Azur за брегови грибове, използвани от плавателни съдове:
 а)
 които носят регистрационния номер, посочен във френския план за управление;
 б)
 които имат записи на риболовна дейност от над пет години и за които не се предвижда бъдещо увеличаване на използваното риболовно усилие; и
 в)
 които притежават разрешение за риболов и провеждат операции съгласно плана за управление, приет от Франция в съответствие с член 19, параграф 2 от Регламент (ЕО) No 1967/2006.


text:
Член 2
 План за наблюдение и докладване
 В срок от една година от влизането в сила на настоящия регламент Франция изпраща на Комисията доклад, изготвен в съответствие с плана за наблюдение, който се съдържа в плана за управление, посочен в член 1, буква в).
 Член 3
 Влизане в сила и срок на прилагане
 Настоящият регламент влиза в сила в деня след деня на публикуването му в Официален вестник на Европейския съюз.
 Той се прилага до 31 декември 2014 г.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 2 юни 2014 година.
 За Комисията
 Председател
 José Manuel BARROSO
 (1) ОВ L 36, 8.2.2007 г., стр. 6.
 (2) Вж. JORF [Официален вестник на Френската република] No 0101, 30.4.2014 г., стр. 7452.
 (3) Регламент (ЕО) No 1224/2009 на Съвета от 20 ноември 2009 г. за създаване на система за контрол на Общността за гарантиране на спазването на правилата на общата политика в областта на рибарството, за изменение на регламенти (ЕО) No 847/96, (ЕО) No 2371/2002, (ЕО) No 811/2004, (ЕО) No 768/2005, (ЕО) No 2115/2005, (ЕО) No 2166/2005, (ЕО) No 388/2006, (ЕО) No 509/2007, (ЕО) No 676/2007, (ЕО) No 1098/2007, (ЕО) No 1300/2008, (ЕО) No 1342/2008 и за отмяна на регламенти (ЕИО) No 2847/93, (ЕО) No 1627/94 и (ЕО) No 1966/2006 (ОВ L 343, 22.12.2009 г., стр. 1).
 (4) Регламент (ЕС) No 1380/2013 на Европейския парламент и на Съвета от 11 декември 2013 г. относно общата политика в областта на рибарството, за изменение на регламенти (ЕО) No 1954/2003 и (ЕО) No 1224/2009 на Съвета и за отмяна на регламенти (ЕО) No 2371/2002 и (ЕО) No 639/2004 на Съвета и Решение 2004/585/ЕО на Съвета (ОВ L 354, 28.12.2013 г., стр. 22).


text:
 5.6.2020
 BG
 Официален вестник на Европейския съюз
 L 176/4
 РЕГЛАМЕНТ ЗА ИЗПЪЛНЕНИЕ (ЕС) 2020/744 НА КОМИСИЯТА
 от 4 юни 2020 година
 за изменение на Регламент за изпълнение (ЕС) 2016/1800 за определяне на технически стандарти за изпълнение относно разпределянето на кредитните оценки на агенциите за външна кредитна оценка по обективна скала на степените на кредитно качество в съответствие с Директива 2009/138/ЕО на Европейския парламент и на Съвета
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Директива 2009/138/ЕО на Европейския парламент и на Съвета от 25 ноември 2009 г. относно започването и упражняването на застрахователна и презастрахователна дейност (Платежоспособност II) (1), и по-специално член 109а, параграф 1 от нея,
 като има предвид, че:
 (1)
 В Регламент за изпълнение (ЕС) 2016/1800 на Комисията (2), включително в приложението към него, се посочва съответствието между кредитните оценки, издадени от агенция за външна кредитна оценка (АВКО), и степените на кредитно качество, определени в дял I, глава I, раздел 2 на Делегиран регламент (ЕС) 2015/35 на Комисията (3) („външни кредитни оценки“).
 (2)
 Количествените и качествените показатели, на които се основават кредитните оценки в някои таблици за съотнасянето от приложението към Регламент за изпълнение (ЕС) 2016/1800, бяха променени в резултат на последните изменения на приложението към Регламент за изпълнение (ЕС) 2016/1800, които бяха въведени с Регламент за изпълнение (ЕС) 2018/633 на Комисията (4). Освен това някои агенции за външна кредитна оценка са започнали да извършват кредитни оценки на нови пазарни сегменти, което е довело до използването на нови видове и скали на кредитни рейтинги. Поради това е необходимо да се актуализират таблиците за съотнасянето по отношение на въпросните АВКО.
 (3)
 След приемането на Регламент за изпълнение (ЕС) 2018/633 още една агенция за кредитен рейтинг беше регистрирана в съответствие с Регламент (ЕО) No 1060/2009 на Европейския парламент и на Съвета (5). Необходимо е да се изготви таблица за съотнасянето за новорегистрираната АВКО, тъй като съгласно разпоредбите на член 136, параграф 1 от Регламент (ЕС) No 575/2013 на Европейския парламент и на Съвета (6) такава таблица трябва да има за всяка агенция за външна кредитна оценка. Кредитните оценки, прилагани от новорегистрираната АВКО, се изготвят въз основа на същата методология, прилагана от дружеството майка, което е АВКО от трета държава и за което вече има таблица за съотнасянето. Поради това е целесъобразно в този конкретен случай таблицата за съотнасянето за новорегистрираната АВКО да отразява таблицата, определена за тази АВКО от трета държава.
 (4)
 Настоящият регламент е изготвен въз основа на проектите на технически стандарти за изпълнение, предадени на Комисията съвместно от Европейския банков орган (ЕБО), Европейския орган за ценни книжа и пазари (ЕОЦКП) и Европейския орган за застраховане и професионално пенсионно осигуряване (ЕОЗППО) (наричани заедно „европейските надзорни органи“).
 (5)
 Европейските надзорни органи проведоха открити обществени консултации по проектите на техническите стандарти за изпълнение, въз основа на които е изготвен настоящият регламент, анализираха потенциалните разходи и ползи и поискаха становище от Групата на участниците от банковия сектор, създадена с член 37 от Регламент (ЕС) No 1093/2010 на Европейския парламент и


text:
на Съвета (7); както и от Групата на участниците от сектора на ценните книжа и пазарите, създадена с член 37 от Регламент (ЕС) No 1095/2010 на Европейския парламент и на Съвета (8); и от Групата на участниците от сектора на застраховането и презастраховането, създадена с член 37 от Регламент (ЕС) No 1094/2010 на Европейския парламент и на Съвета (9).
 (6)
 Поради това Регламент за изпълнение (ЕС) 2016/1800 следва да бъде съответно изменен,
 ПРИЕ НАСТОЯЩИЯ РЕГЛАМЕНТ:
 Член 1
 Изменение на Регламент за изпълнение (ЕС) 2016/1800 на Комисията
 Приложението към Регламент за изпълнение (ЕС) 2016/1800 се заменя с текста, съдържащ се в приложението към настоящия регламент.
 Член 2
 Влизане в сила
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 4 юни 2020 година.
 За Комисията
 Председател
 Ursula VON DER LEYEN
 (1) ОВ L 335, 17.12.2009 г., стр. 1).
 (2) Регламент за изпълнение (ЕС) 2016/1800 на Комисията от 11 октомври 2016 година за определяне на технически стандарти за изпълнение относно разпределянето на кредитните оценки на агенциите за външна кредитна оценка по обективна скала на степените на кредитно качество в съответствие с Директива 2009/138/ЕО на Европейския парламент и на Съвета (ОВ L 275, 12.10.2016 г., стр. 19).
 (3) Делегиран регламент (ЕС) 2015/35 на Комисията от 10 октомври 2014 година за допълнение на Директива 2009/138/ЕО на Европейския парламент и на Съвета относно започването и упражняването на застрахователна и презастрахователна дейност (Платежоспособност II) (ОВ L 12, 17.1.2015 г., стр. 1).
 (4) Регламент за изпълнение (ЕС) 2018/633 на Комисията от 24 април 2018 година за изменение на Регламент за изпълнение (ЕС) 2016/1800 за определяне на технически стандарти за изпълнение относно разпределянето на кредитните оценки на агенциите за външна кредитна оценка по обективна скала на степените на кредитно качество в съответствие с Директива 2009/138/ЕО на Европейския парламент и на Съвета (ОВ L 105, 25.4.2018 г., стр. 6).
 (5) Регламент (ЕО) No 1060/2009 на Европейския парламент и на Съвета от 16 септември 2009 г. относно агенциите за кредитен рейтинг (ОВ L 302, 17.11.2009 г., стр. 1).
 (6) Регламент (ЕС) No 575/2013 на Европейския парламент и на Съвета от 26 юни 2013 година относно пруденциалните изисквания за кредитните институции и инвестиционните посредници и за изменение на Регламент (ЕС) No 648/2012 (ОВ L 176, 27.6.2013 г., стр. 1).
 (7) Регламент (ЕС) No 1093/2010 на Европейския парламент и на Съвета от 24 ноември 2010 г. за създаване на Европейски надзорен орган (Европейски банков орган), за изменение на Решение No 716/2009/ЕО и за отмяна на Решение 2009/78/ЕО на Комисията (ОВ L 331, 15.12.2010 г., стр. 12).
 (8) Регламент (ЕС) No 1095/2010 на Европейския парламент и на Съвета от 24 ноември 2010 г. за създаване на Европейски надзорен орган (Европейски орган за ценни книжа и пазари), за изменение на Решение No 716/2009/ЕО и за отмяна на Решение 2009/77/ЕО на Комисията (ОВ L 331, 15.12.2010 г., стр. 84).
 (9) Регламент (ЕС) No 1094/2010 на Европейския


text:
парламент и на Съвета от 24 ноември 2010 година за създаване на Европейски надзорен орган (Европейски орган за застраховане и професионално пенсионно осигуряване), за изменение на Решение No 716/2009/ЕО и за отмяна на Решение 2009/79/ЕО на Комисията (ОВ L 331, 15.12.2010 г., стр. 48).
 ПРИЛОЖЕНИЕ
 „ПРИЛОЖЕНИЕ
 Разпределяне на кредитните оценки на агенциите за външна кредитна оценка по обективна скала на степените на кредитно качество в съответствие с Директива 2009/138/ЕО
 Степен на кредитно качество
 0
 1
 2
 3
 4
 5
 6
 ACRA Europe, a.s (по-рано European Rating Agency, a.s.)
 Глобална скала на дългосрочни рейтинги
 AAA
 AA
 A
 BBB
 BB
 B
 CCC, CC, C, D
 Глобална скала на краткосрочни рейтинги
 S1
 S2
 S3, S4, NS
 AM Best Europe-Rating Services Ltd.
 Скала на дългосрочни кредитни рейтинги на емитенти
 aaa
 aa, aa-
 a+, a, a-
 bbb+, bbb, bbb-
 bb+, bb, bb-
 b+, b, b-
 ccc+, ccc, ccc-, cc, c, d, e, f, s
 Скала на дългосрочни рейтинги на емисии
 aaa
 aa, aa-
 a+, a, a-
 bbb+, bbb, bbb-
 bb+, bb, bb-
 b+, b, b-
 ccc+, ccc, ccc-, cc, c, d, s
 Скала на рейтинги за финансова стабилност
 A++, A+
 A, A-
 B++, B+
 B, B-
 C++, C+
 C, C-, D, E, F, S
 Скала на краткосрочни рейтинги на емитенти
 AMB-1+
 AMB-1-
 AMB-2,
 AMB-3
 AMB- 4, d, e, f, s
 Скала на краткосрочни рейтинги на емисии
 AMB-1+
 AMB-1-
 AMB-2,
 AMB-3
 AMB- 4, d, s
 ARC Ratings SA
 Скала на средносрочни и дългосрочни рейтинги на емитенти
 AAA
 AA
 A
 BBB
 BB
 B
 CCC, CC, C, D
 Скала на средносрочни и дългосрочни рейтинги на емисии
 AAA
 AA
 A
 BBB
 BB
 B
 CCC, CC, C, D
 Скала на краткосрочни рейтинги на емитенти
 A-1+
 A-1
 A-2, A-3
 B, C, D
 Скала на краткосрочни рейтинги на емисии
 A-1+
 A-1
 A-2, A-3
 B, C, D
 ASSEKURATA Assekuranz Rating-Agentur GmbH
 Скала на дългосрочни кредитни рейтинги
 AAA
 AA
 A
 BBB
 BB
 B
 CCC, CC/C, D
 Скала на краткосрочни рейтинги на предприятия
 A++
 A
 B, C, D
 Axesor Risk Management SL
 Глобална рейтингова скала
 AAA
 AA
 A
 BBB
 BB
 B
 CCC, CC, C, D, E
 Banque de France
 Глобална скала на дългосрочни кредитни рейтинги на емитенти
 3++
 3+, 3
 4+
 4, 5+
 5, 6
 7, 8, 9, P
 BCRA - Credit Rating Agency AD
 Глобална скала на дългосрочни рейтинги
 AAA
 AA
 A
 BBB
 BB
 B
 CCC, CC, C, D
 Глобална скала на краткосрочни рейтинги
 A-1+
 A-1
 A-2, A-3
 B, C, D
 Скала на дългосрочни рейтинги на дружества за пенсионно осигуряване
 AAA
 AA
 A
 BBB
 BB
 B
 CCC, CC, C, D
 Скала на краткосрочни рейтинги на дружества за пенсионно осигуряване
 A-1+
 A-1
 A-2, A-3
 B, C, D
 Скала на дългосрочни рейтинги на пенсионни фондове
 AAA pf
 AA pf
 A pf
 BBB pf
 BB pf
 B pf
 C pf
 Скала на дългосрочни рейтинги на гаранционни фондове
 AAA
 AA
 A
 BBB
 BB
 B
 C, D
 Скала на краткосрочни рейтинги на гаранционни фондове
 A-1+
 A-1
 A-2, A-3
 B, C, D
 Capital Intelligence Ratings Ltd
 Международна скала на дългосрочни рейтинги на емитенти
 AAA
 AA
 A
 BBB
 BB
 B
 C,


text:
RS, SD, D
 Международна скала на дългосрочни рейтинги на емисии
 AAA
 AA
 A
 BBB
 BB
 B
 CCC, CC, C, D
 Международна скала на дългосрочни рейтинги за финансова стабилност на застрахователи
 AAA
 AA
 A
 BBB
 BB
 B
 C, RS, SD, D
 Международна скала на краткосрочни рейтинги на емитенти
 A1+
 A1
 A2, A3
 B, C, RS, SD, D
 Международна скала на краткосрочни рейтинги на емисии
 A1+
 A1
 A2, A3
 B, C, D
 Международна скала на краткосрочни рейтинги за финансова стабилност на застрахователи
 A1+
 A1
 A2, A3
 B, C, RS, SD, D
 Cerved Rating Agency S.p.A.
 Скала на дългосрочни рейтинги на предприятия
 A1.1
 A1.2, A1.3
 A2.1, A2.2, A3.1
 B1.1, B1.2
 B2.1, B2.2
 C1.1
 C1.2, C2.1
 Creditreform Rating AG
 Скала на дългосрочни рейтинги
 AAA
 AA
 A
 BBB
 BB
 B, C, SD, D
 CRIF Ratings S.r. l.
 Скала на дългосрочни рейтинги на емитенти
 AAA
 AA
 A
 BBB
 BB
 B
 CCC, CC, C, D1S, D
 Скала на дългосрочни рейтинги на емисии
 AAA
 AA
 A
 BBB
 BB
 B
 CCC, CC, C, DS
 Скала на краткосрочни рейтинги на емитенти
 IG-1
 IG-2
 SIG-1, SIG-2, SIG-3, SIG-4
 Скала на краткосрочни рейтинги на емисии
 IG-1
 IG-2
 SIG-1, SIG-2, SIG-3, SIG-4
 Dagong Europe Credit Rating
 Скала на дългосрочни кредитни рейтинги
 AAA
 AA
 A
 BBB
 BB
 B
 CCC, CC, C, D
 Скала на краткосрочни кредитни рейтинги
 A-1
 A-2, A-3
 B, C, D
 DBRS Ratings Limited
 Скала на дългосрочни рейтинги на задължения
 AAA
 AA
 A
 BBB
 BB
 B
 CCC, CC, C, D
 Скала на рейтинги на търговски ценни книжа и краткосрочни дългови инструменти
 R-1 H, R-1 M
 R-1 L
 R-2, R-3
 R-4, R-5, D
 Скала на рейтинги за финансова стабилност
 AAA, AA
 A
 BBB
 BB
 B
 CCC, CC, C, R
 Egan-Jones Ratings Co.
 Скала на дългосрочни кредитни рейтинги
 AAA
 AA
 A
 BBB
 BB
 B
 CCC,CC, C, D, E
 Скала на краткосрочни кредитни рейтинги
 A-1+
 A-1
 A-2
 A-3, B, C, D
 Euler Hermes Rating GmbH
 Глобална скала на дългосрочни рейтинги
 AAA
 AA
 A
 BBB
 BB
 B
 CCC, CC, C, SD D
 EuroRating Sp. z o.o.
 Глобална скала на дългосрочни рейтинги
 AAA
 AA
 A
 BBB
 BB
 B
 CCC, CC, C, D
 Fitch Ratings
 Скала на дългосрочни рейтинги за неизпълнение на емитенти
 AAA
 AA
 A
 BBB
 BB
 B
 CCC, CC, C, RD D
 Корпоративни финансови задължения— скала на дългосрочни рейтинги
 AAA
 AA
 A
 BBB
 BB
 B
 CCC, CC, C
 Международна скала на дългосрочни рейтинги за финансова стабилност на застрахователи
 AAA
 AA
 A
 BBB
 BB
 B
 CCC, CC, C
 Скала на рейтинги на контрагенти по деривати
 AAA dcr, AA dcr
 A dcr
 BBB dcr
 BB dcr
 B dcr
 CCC dcr, CC dcr, C dcr
 Скала на краткосрочни рейтинги
 F1+
 F1
 F2, F3
 B, C, RD, D
 Скала на краткосрочни рейтинги за финансова стабилност на застрахователи
 F1+
 F1
 F2, F3
 B, C
 GBB-Rating Gesellschaft für Bonitätsbeurteilung mbH
 Глобална скала на дългосрочни рейтинги
 AAA
 AA
 A, BBB
 BB
 B
 CCC, CC, C, D
 HR Ratings de México, S.A. de C.V.
 Глобална скала на дългосрочни рейтинги
 HR AAA(G)
 HR AA(G)
 HR A(G)
 HR BBB(G)
 HR BB(G)
 HR B(G)
 HR C(G)/HR D(G)


text:
Глобална скала на краткосрочни рейтинги
 HR+1(G)
 HR1(G)
 HR2(G)
 HR3(G)
 HR4(G), HR5(G), HR D(G)
 ICAP Group S.A
 Глобална скала на дългосрочни рейтинги
 AA, A
 BB, B
 C, D
 E, F
 G, H
 INC Rating Sp. z o.o.
 Скала на дългосрочни кредитни рейтинги на емитенти
 AA
 A
 BBB
 BB
 B
 CCC,CC, C, D
 Japan Credit Rating Agency Ltd
 Скала на дългосрочни рейтинги на емитенти
 AAA
 AA
 A
 BBB
 BB
 B
 CCC, CC, C, LD D
 Скала на дългосрочни рейтинги на емисии
 AAA
 AA
 A
 BBB
 BB
 B
 CCC, CC, C, D
 Скала на краткосрочни рейтинги на емитенти
 J-1+
 J-1
 J-2
 J-3, NJ, LD, D
 Скала на краткосрочни кредитни рейтинги на емисии
 J-1+
 J-1
 J-2
 J-3, NJ, D
 Kroll Bond Rating Agency
 Скала на дългосрочни кредитни рейтинги
 AAA
 AA
 A
 BBB
 BB
 B
 CCC, CC, C, D
 Скала на краткосрочни кредитни рейтинги
 K1+
 K1
 K2, K3
 B, C, D
 Kroll Bond Rating Agency Europe
 Скала на дългосрочни кредитни рейтинги
 AAA
 AA
 A
 BBB
 BB
 B
 CCC, CC, C, D
 Скала на краткосрочни кредитни рейтинги
 K1+
 K1
 K2, K3
 B, C, D
 modeFinance S.r.l.
 Глобална скала на дългосрочни рейтинги
 A1
 A2
 A3
 B1
 B2
 B3
 C1, C2, C3, D
 Moody’s Investors Service
 Глобална скала на дългосрочни рейтинги
 AAA
 Aa
 A
 Baa
 Ba
 B
 Caa, Ca, C
 Глобална скала на краткосрочни рейтинги
 P-1
 P-2
 P-3
 NP
 QIVALIO SAS (по-рано Spread Research)
 Глобална скала на дългосрочни рейтинги
 AAA
 AA
 A
 BBB
 BB
 B
 CCC, CC, C, D
 Глобална скала на краткосрочни рейтинги
 SR0
 SR1, SR2
 SR3, SR4, SR5 SRD
 Rating-Agentur Expert RA GmbH
 Международна скала на кредитни рейтинги
 AAA
 AA
 A
 BBB
 BB
 B
 CCC,CC, C, D, E
 Международна скала на рейтинги за надеждност
 AAA
 AA
 A
 BBB
 BB
 B
 CCC,CC, C, D, E
 Scope Ratings AG
 Скала на дългосрочни рейтинги
 AAA
 AA
 A
 BBB
 BB
 B
 CCC, CC,C, D
 Скала на краткосрочни рейтинги
 S-1+
 S-1
 S-2
 S-3, S-4
 S&P Global Ratings
 Скала на дългосрочни кредитни рейтинги на емитенти
 AAA
 AA
 A
 BBB
 BB
 B
 CCC, CC, R, SD/D
 Скала на дългосрочни кредитни рейтинги на емисии
 AAA
 AA
 A
 BBB
 BB
 B
 CCC, CC, C, D
 Скала на рейтинги за финансова стабилност на застрахователи
 AAA
 AA
 A
 BBB
 BB
 B
 CCC, CC, SD/D R
 Скала на рейтинги на средноголеми предприятия
 MM1
 MM2
 MM3, MM4
 MM5, MM6
 MM7, MM8, MMD
 Скала на краткосрочни кредитни рейтинги на емитенти
 A-1+
 A-1
 A-2, A-3
 B, C, R, SD/D
 Скала на краткосрочни кредитни рейтинги на емисии
 A-1+
 A-1
 A-2, A-3
 B, C, D
 The Economist Intelligence Unit Ltd
 Скала на рейтинги на държави
 AA
 AA
 A
 BBB
 BB
 B
 CCC, CC, C, D
 “


text:
 31.1.2018
 BG
 Официален вестник на Европейския съюз
 L 26/14
 РЕГЛАМЕНТ ЗА ИЗПЪЛНЕНИЕ (ЕС) 2018/150 НА КОМИСИЯТА
 от 30 януари 2018 година
 за изменение на Регламент за изпълнение (ЕС) 2016/1240 по отношение на методите за анализ и оценка на качеството на млякото и млечните продукти, отговарящи на условията за публична интервенция и помощ за частно складиране
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1306/2013 на Европейския парламент и на Съвета от 17 декември 2013 г. относно финансирането, управлението и мониторинга на общата селскостопанска политика и за отмяна на регламенти (ЕИО) No 352/78, (ЕО) No 165/94, (ЕО) No 2799/98, (ЕО) No 814/2000, (ЕО) No 1290/2005 и (ЕО) No 485/2008 на Съвета (1), и по-специално член 62, параграф 2, буква и) от него,
 като има предвид, че:
 (1)
 В Делегиран регламент (ЕС) 2016/1238 на Комисията (2) и Регламент за изпълнение (ЕС) 2016/1240 на Комисията (3) се определят правилата относно публичната интервенция и помощта за частно складиране. В Регламент (ЕО) No 273/2008 на Комисията (4) се определят методите, които следва да се прилагат за оценяване дали млякото и млечните продукти отговарят на изискванията за допустимост, установени в тези регламенти относно публичната интервенция и помощта за частно складиране.
 (2)
 Предвид техническия напредък в методиката, използвана за анализ и оценка на качеството на млякото и млечните продукти, следва да се направят съществени промени с цел опростяване и актуализиране на позоваванията на стандартите ISO. В интерес на яснотата и ефективността и предвид обхвата и техническото естество на измененията на разпоредбите на Регламент (ЕО) No 273/2008 съответните разпоредби на посочения регламент следва да бъдат включени в Регламент за изпълнение (ЕС) 2016/1240.
 (3)
 За да се гарантира единното спазване на новите стандарти и методи във всички държави членки, на лабораториите следва да се предостави достатъчно дълъг срок, за да могат да преразгледат процедурите и да приложат актуализираните методи.
 (4)
 Поради това Регламент за изпълнение (ЕС) 2016/1240 следва да бъде съответно изменен.
 (5)
 По съображения за правна сигурност Регламент (ЕО) No 273/2008 следва да бъде отменен.
 (6)
 Мерките, предвидени в настоящия регламент, са в съответствие със становището на Комитета за общата организация на селскостопанските пазари,
 ПРИЕ НАСТОЯЩИЯ РЕГЛАМЕНТ:
 Член 1
 Регламент за изпълнение (ЕС) 2016/1240 се изменя, както следва:
 1)
 Член 4 се изменя, както следва:
 а)
 параграф 1 се изменя, както следва:
 i)
 буква г) се заменя със следното:
 „г)
 за масло: в части I и Ia от приложение IV към настоящия регламент;“
 ii)
 буква д) се заменя със следното:
 „д)
 за обезмаслено мляко на прах: в части I и Ia от приложение V към настоящия регламент.“;
 б)
 параграф 2 се заменя със следното:
 „2. Методите, които се използват за определяне на качеството на допустимите за публична интервенция зърнени култури, масло и обезмаслено мляко на прах, посочени съответно в приложения I, IV и V, са установените с последните версии на съответните европейски или международни стандарти, според случая, които са в сила най-малко 6 месеца преди първия ден на периода на публична интервенция, определен в член 12 от Регламент


text:
(ЕС) No 1308/2013.“.
 2)
 Вмъква се следният член 60a:
 „Член 60a
 Специални разпоредби относно проверките, свързани с публичната интервенция и помощта за частно складиране за мляко и млечни продукти
 1. Допустимостта на маслото, обезмасленото мляко на прах и сиренето за получаване на помощ за частно складиране се установява съгласно методите, определени съответно в приложения VI, VII и VIII.
 Тези методи се установяват въз основа на последните версии на съответните европейски или международни стандарти, според случая, които са в сила най-малко 6 месеца преди първия ден на периода на публична интервенция, определен в член 12 от Регламент (ЕС) No 1308/2013.
 2. Резултатите от проверките, извършвани чрез прилагане на определените в настоящия регламент методи, се оценяват в съответствие с приложение IX.“
 3)
 Приложенията се изменят в съответствие с приложението към настоящия регламент.
 Член 2
 Регламент (ЕО) No 273/2008 се отменя.
 Член 3
 Настоящият регламент влиза в сила на седмия ден след деня на публикуването му в Официален вестник на Европейския съюз.
 Той е задължителен в своята цялост и се прилага пряко във всички държави членки.
 Съставено в Брюксел на 30 януари 2018 година.
 За Комисията
 Председател
 Jean-Claude JUNCKER
 (1) ОВ L 347, 20.12.2013 г., стр. 549.
 (2) Делегиран регламент (ЕС) 2016/1238 на Комисията от 18 май 2016 г. за допълнение на Регламент (ЕС) No 1308/2013 на Европейския парламент и на Съвета по отношение на публичната интервенция и помощта за частно складиране (ОВ L 206, 30.7.2016 г., стр. 15).
 (3) Регламент за изпълнение (ЕС) 2016/1240 на Комисията от 18 май 2016 г. за определяне на правила за прилагането на Регламент (ЕС) No 1308/2013 на Европейския парламент и на Съвета по отношение на публичната интервенция и помощта за частно складиране (ОВ L 206, 30.7.2016 г., стр. 71).
 (4) Регламент (ЕО) No 273/2008 на Комисията от 5 март 2008 г. за определяне на подробни правила за прилагане на Регламент (ЕО) No 1255/1999 на Съвета по отношение на методи за анализ и оценка на качеството на млякото и млечните продукти (ОВ L 88, 29.3.2008 г., стр. 1).
 ПРИЛОЖЕНИЕ
 Приложенията към Регламент за изпълнение (ЕС) 2016/1240 се изменят, както следва:
 1)
 Приложение IV се изменя, както следва:
 а)
 в част I, точка 2 втора алинея се заменя със следното:
 „Всяка проба трябва да бъде оценена индивидуално. Не се допуска повторно вземане на проби или повторно оценяване.“;
 б)
 добавя се следната част Ia:
 „ЧАСТ Iа
 Методи за анализ на безсолно масло за публична интервенция
 Параметър
 Метод
 Масленост (1)
 ISO 17189 или ISO 3727 част 3
 Вода
 ISO 3727, част 1
 Сух безмаслен остатък
 ISO 3727, част 2
 Киселинност на мазнината
 ISO 1740
 Пероксидно число
 ISO 3976
 Немлечни мазнини
 ISO 17678
 Органолептични свойства
 ISO 22935, части 2 и 3, както и таблицата с точкова оценка по-долу
 Таблица с точкова оценка
 Външен вид
 Консистенция
 Мирис и вкус
 Точки
 Бележки
 Точки
 Бележки
 Точки
 Бележки
 5
 Много добър
 Идеален тип
 Най-високо качество
 (еднакво сух)
 5
 Много добър
 Идеален тип
 Най-високо качество
 (еднакво лесно за мазане)
 5
 Много добър
 Идеален тип
 Най-високо качество
 (абсолютно чист, най-фин аромат)
 4
 Добър
 (без видими недостатъци)
 4


text:
Добър
 (без видими недостатъци)
 4
 Добър
 (без видими недостатъци)
 1, 2 или 3
 С какъвто и да е недостатък
 1, 2 или 3
 С какъвто и да е недостатък
 1, 2 или 3
 С какъвто и да е недостатък“
 2)
 В приложение V се вмъква следната част Iа:
 „ЧАСТ Iа
 Методи за анализ на обезмаслено мляко на прах за публична интервенция
 Параметър
 Метод
 Белтък
 ISO 8968, част 1
 Масленост
 ISO 1736
 Вода
 ISO 5537
 Киселинност
 ISO 6091
 Лактати
 ISO 8069
 Тест за фосфатаза
 ISO 11816, част 1
 Индекс на неразтворимост
 ISO 8156
 Обгорели частички (2)
 ADPI (Американски институт по млечните продукти)
 Микроорганизми
 ISO 4833, част 1
 Мътеница
 Допълнение I
 Сирищна суроватка (3)
 Допълнения II и III
 Кисела суроватка (4)
 ISO 8069 или проверки на място
 Сензорни проверки (5)
 ISO 22935, части 2 и 3
 Допълнение I
 ОБЕЗМАСЛЕНО МЛЯКО НА ПРАХ: КОЛИЧЕСТВЕНО ОПРЕДЕЛЯНЕ НА ФОСФАТИДИЛСЕРИН И ФОСФАТИДИЛЕТАНОЛАМИН
 Метод: HPLC с обърнати фази.
 1. ЦЕЛ И ПРИЛОЖНО ПОЛЕ
 Методът описва процедура за количествено определяне на фосфатидилсерин (PS) и фосфатидилетаноламин (PE) в обезмаслено мляко на прах (ОМП) и е подходящ за откриване на сухо вещество на мътеница в ОМП.
 2. ОПРЕДЕЛЕНИЕ
 Съдържание на PS и PE: масов процент на субстанцията, определена чрез използване на посочената тук процедура. Резултатът е изразен в милиграми фосфатидилетаноламин дипалмитоил (PEDP) на 100 g прах.
 3. ПРИНЦИП НА МЕТОДА
 Извличане на аминофосфолипиди с метанол от възстановено мляко на прах. Определяне на PS и PE като o-фталдиалдехид (OPA) производни чрез HPLC с обърнати фази и флуоресцентно откриване. Определяне на количеството на PS и PE, съдържащи се в тестовата проба, чрез позоваване на стандартна проба, съдържаща познато количество PEDP.
 4. РЕАГЕНТИ
 Всички реагенти трябва да бъдат с признато аналитично качество. Водата трябва да е дестилирана или с най-малко еквивалентна чистота, ако не е определено друго.
 4.1. Материал за стандарта: PEDP с чистота най-малко 99 %
 Забележка: Стандартният материал трябва да бъде съхраняван при – 18 °C.
 4.2. Реагенти за стандартна проба и подготовка на тестовата проба
 4.2.1. Метанол за HPLC
 4.2.2. Хлороформ за HPLC
 4.2.3. Триптамин-монохидрохлорид
 4.3. Реагенти за o-фталдиалдехид дериватизация
 4.3.1. Натриев хидроксид, 12 М воден разтвор
 4.3.2. Борна киселина, 0,4 M воден разтвор, регулиран до pH 10,0 с натриев хидроксид (4.3.1)
 4.3.3. 2-меркаптоетанол
 4.3.4. o-фталдиалдехид (OPA)
 4.4. HPLC-елуиращи разтворители
 4.4.1. Елуиращите разтворители трябва да бъдат приготвени, като се използват реагенти за HPLC.
 4.4.2. Вода за HPLC
 4.4.3. Метанол с тествана флуориметрична чистота
 4.4.4. Тетрахидрофуран
 4.4.5. Натриев дихидроген фосфат
 4.4.6. Натриев ацетат
 4.4.7. Оцетна киселина
 5. АПАРАТУРА
 5.1. Аналитична везна, претегляща с точност 1 mg, с деления на 0,1 mg
 5.2. Бехерови чаши с обем от 25 и 100 ml
 5.3. Капкомери, с които могат да се подават 1 и 10 ml
 5.4. Магнитна бъркалка
 5.5. Градуирани капкомери, които могат да подават 0,2, 0,5 и 5 ml
 5.6. Мерителни колби с обем от 10, 50 и 100 ml
 5.7. Спринцовки с обем 20 и 100 μl
 5.8. Ултразвукова баня
 5.9. Центрофуга, работеща при 27 000 × g
 5.10. Стъклени съдове с обем около 5 ml
 5.11. Градуиран цилиндър с обем


text:
25 ml
 5.12. Измервател на pH с точност до 0,1 pH единици
 5.13. Оборудване за HPLC
 5.13.1. Градиентна помпена система с възможност да функционира с 1,0 ml/min при 200 bar
 5.13.2. Автоматичен уред за вземане на проби с възможност за дериватизация
 5.13.3. Колонен нагревател, който може да поддържа колоната на 30 °C ± 1 °C
 5.13.4. Флуоресцентен детектор, работещ при 330 nm дължина на вълната при възбуждане и 440 nm дължината на вълната при емитиране.
 5.13.5. Интегратор или софтуер за обработка на данни, с възможност за измерване на площи на пика
 5.13.6. Колона LiChrospher® — 100 (250 × 4,6 mm) или еквивалентна колона, запълнена с октадецилсилан (C 18) с размер на частиците 5 μm
 6. ВЗЕМАНЕ НА ПРОБИ
 Вземането на проби трябва да се извършва в съответствие със стандарт ISO 707.
 7. ПРОЦЕДУРА
 7.1. Приготвяне на вътрешния стандартен разтвор
 7.1.1. 30,0 ± 0,1 mg триптамин-монохидрохлорид (4.2.3) се претеглят в 100 ml мерителна колба (5.6) и се долива до белега с метанол (4.2.1).
 7.1.2. Капва се 1 ml (5.3) от този разтвор в 10 ml мерителна колба (5.6) и се долива до белега с метанол (4.2.1), с оглед да се получи концентрация на триптамин от 0,15 mM.
 7.2. Подготовка на разтвор на тестовата проба
 7.2.1. Претегля се 1,000 ± 0,001 g от ОМП-пробата в 25 ml бехерова чаша (5.2). Добавят се 10 ml дестилирана вода при 40 °C ± 1 °C с капкомер (5.3) и се разбърква с магнитна бъркалка (5.4) за 30 минути, за да се разтворят всички бучки.
 7.2.2. От възстановеното мляко се капват 0,2 ml (5.5) в 10 ml мерителна колба (5.6), добавят се 100 μl от 0,15 mM триптаминов разтвор (7.1) със спринцовка (5.7) и се долива до обема с метанол (4.2.1). Разбърква се внимателно с преобръщане и се извършва дисперсия с помощта на ултразвук (5.8) за 15 min.
 7.2.3. Центрофугира се (5.9) при 27 000 g × g за 10 минути и супернатантът се събира в стъклен съд (5.10).
 Забележка: Разтворът на тестовата проба следва да се съхранява при 4 °C, докато се извърши HPLC-анализ.
 7.3. Подготовка на външния стандартен разтвор
 7.3.1. 55,4 mg PEDP (4.1) се отмерват в 50 ml мерителна колба (5.6) и се добавят около 25 ml хлороформ (4.2.2), като се използва градуиран цилиндър (5.11). Затворената колба се загрява до 50 °C ± 1 °C и се разбърква внимателно, докато се разтвори PEDP. Колбата се охлажда до 20 °C, обемът се долива с метанол (4.2.1) и се разбърква с преобръщане.
 7.3.2. Капва се 1 ml (5.3) от този разтвор в 100 ml мерителна колба (5.6) и се долива до обема с метанол (4.2.1). Капва се 1 ml (5.3) от този разтвор в 10 ml мерителна колба (5.6), добавят се 100 μl (5.7) от 0,15 mM триптаминов разтвор (7.1) и обемът се долива с метанол (4.2.1). Разбърква се с преобръщане.
 Забележка: Разтворът на стандартната проба следва да се съхранява при 4 °C, докато се извърши HPLC-анализ.
 7.4. Подготовка на дериватизиращия реагент
 В 10 ml мерителна колба (5.6) се отмерват 25,0 ± 0,1 mg OPA


text:
(4.3.4), добавя се 0,5 ml (5.5) метанол (4.2.1) и се разбърква внимателно, за да се разтвори OPA. Долива се до белега с разтвор на борна киселина (4.3.2) и се добавят 20 μl от 2-меркаптоетанол (4.3.3) със спринцовка (5.7).
 Забележка: Дериватизиращият реагент следва да се съхранява при 4 °C в тъмен флакон; той е годен една седмица.
 7.5. Определяне чрез HPLC
 7.5.1. Елуиращи разтворители (4.4)
 Разтворител А: Разтвор на 0,3 mM натриев дихидроген фосфат и разтвор на 3 mM натриев ацетат (регулиран до pH 6,5 ± 0,1 с оцетна киселина): метанол: тетрахидрофуран = 558:440:2 (v/v/v)
 Разтворител Б: метанол
 7.5.2. Предложен елуиращ градиент:
 Време (min)
 Разтворител А (%)
 Разтворител Б (%)
 Дебит (ml/min)
 Първоначално
 40
 60
 0
 0,1
 40
 60
 0,1
 5,0
 40
 60
 0,1
 6,0
 40
 60
 1,0
 6,5
 40
 60
 1,0
 9,0
 36
 64
 1,0
 10,0
 20
 80
 1,0
 11,5
 16
 84
 1,0
 12,0
 16
 84
 1,0
 16,0
 10
 90
 1,0
 19,0
 0
 100
 1,0
 20,0
 0
 100
 1,0
 21,0
 40
 60
 1,0
 29,0
 40
 60
 1,0
 30,0
 40
 60
 0
 Забележка: Елуиращият градиент може да изисква лека модификация, с оглед да се постигне разделянето, показано на фигура 1.
 Температура на колоната: 30 °C.
 7.5.3. Обем на впръскване: 50 μl дериватизиращ реагент и 50 μl разтвор на пробата
 7.5.4. Балансиране на колоната
 При ежедневното пускане на системата колоната се промива със 100 % разтворител Б за 15 минути, след това се настройва на A:Б = 40:60 и се балансира при 1 ml/min за 15 минути. Чрез впръскването на метанол (4.2.1) се извършва празна серия.
 Забележка: Преди дългосрочно съхранение колоната се промива с метанол: хлороформ = 80:20 (v/v) в продължение на 30 минути.
 7.5.5. Определяне на съдържанието на PS + PE в тестовата проба
 7.5.6. Извършва се последователността от хроматографски анализи, като времето от серия до серия се поддържа константно с оглед да се получат константни времена на задържане. Външният стандартен разтвор (7.3) се впръсква на всеки 5—10 разтвора на тестовите проби, за да може да се оцени факторът на сигнала.
 Забележка: Колоната трябва да бъде почиствана чрез промиване със 100 % разтворител Б (7.5.1) за най-малко 30 минути на всеки 20—25 серии.
 7.6. Метод на интегриране
 7.6.1. Пик на PEDP
 PEDP се елуира като един отделен пик. Площта на пика се определя чрез интегриране от впадина до впадина.
 7.6.2. Пик на триптамина
 Триптаминът се елуира като един отделен пик (фигура 1). Площта на пика се определя чрез интегриране от впадина до впадина.
 7.6.3. Групи на пикове PS и PE
 При описаните условия (фигура 1) PS се елуира като два основни частично неразделени пика, предшествани от по-малък пик. PE се елуира като три основни частично неразделени пика. Определя се цялата площ на всяка група пикове, като се очертава базовата линия, както е показано на фигура 1.
 8. ИЗЧИСЛЯВАНЕ И ИЗРАЗЯВАНЕ НА РЕЗУЛТАТИТЕ
 Съдържанието на PS и PE в тестовата проба се изчислява, както следва:
 C = 55,36 × ((A2)/(A1)) × ((T1)/(T2))
 където:
 C
 =
 съдържанието на PS или PE (mg/100 g прах) в тестовата проба
 А1
 =
 площ на пика на